
SUFOI 

Ekspedition og regnskab: 
Skandinavisk UFO Information - SUFOI, 
Postbox 6,2820 Gentofte 
Giro 9 11 77 25 

opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 

Det er SUFOIs opfattelse, at de mange observations- 
beretninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen be¬ 
stemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsattemeninger. Red. 


LEDER 

UFOer 1947-1987 


Af Kim Møller Hansen 

Den 24. juni 1987 er det præcis 40 år si¬ 
den, at amerikaneren Kenneth Arnold 
fra sit fly så ni sølvskinnende objekter 
ved Mount Rainier. En hændelse, som 
er blevet kaldt en ufologisk og sociolo¬ 
gisk milepæl, da den for alvor satte 
gang i ufo-interessen i nyere tid. Jubi¬ 
læet vil blive markeret på forskellig vis 
verden over. 

I England vil British UFO Research 
Association (BUFORA) udgive et di¬ 
gert værk med titlen »UFOs 1947- 
1987« — en ambitiøs bog, som vil om¬ 
handle næsten alle ufo-sagens aspek¬ 
ter. Ufologer verden over er blevet in¬ 
viteret til at skrive om netop det, de 
ved mest om. SUFOI har bidraget til 
bogens kapitel »UFO Case Histories: 
A Selection From Each Decade« med 
udvalgte ufo-klassikere, som har været 
bragt her i UFO-NYT i perioden 1981- 
1986. Bogen redigeres af John Barret 
og Hilary Evans. UFO-NYTs læsere vil 
naturligvis få tilbudt bogen til favør¬ 
pris, når den foreligger. 

Der udkommer megen ufo-litteratur, 
som af en eller anden grund fortjener 
en grundig anmeldelse. Af pladshen¬ 
syn kan det kun blive til korte omtaler 
her i UFO-NYT, men det har vi gjort 
noget ved. »UFO-VISION. Årbog for 
ufo-litteratur 1987« er en realitet, og vi 
håber, at læserne vil tage godt imod 
dette nye initiativ (se bagsideannon¬ 
cen). SUFOI har iøvrigt flere spænden¬ 
de udgivelser under forberedelse. 

Jubilæet vil sikkert også vise sig i de 
større tidsskrifter ved artikler, der gør 
status over ufo-arbejdet i de forløbne 
40 år. Den første kan allerede læses i 
dette nummer, hvor UFO-NYT som 
det første tidsskrift kan offentliggøre 
en statusrapport fra Ground Saucer 
Watch (GSW). GSW gør status over ni 
år med computerfotografiske analyser 
af formodede ufo-fotos. 40 fotos ud af 
ca. 1.000 er sluppet helskindet igennem 
det moderne isenkram. 

Denne artikel vil blive fulgt op af ar¬ 


tikler om spændende danske fotosager 
og en statusrapport over SUFOIs foto¬ 
sager. 

Den franske regering er i dag den 
eneste, der officielt støtter ufo¬ 
forskningen i den vestlige verden. Det 
er nu 10 år siden, at dette arbejde be¬ 
gyndte. Ole Henningsen fortæller i det¬ 
te nummer om resultaterne og situatio¬ 
nen i dag. 

I november 1987 har SUFOI eksiste¬ 
ret i 30 år. Denne begivenhed håber vi, 
at vi også kan markere på forskellig 
vis. Ikke mindst gennem afholdelse af 
medlemsmøder. Og gerne flere end i 
1986, som blev et aktivt år på dette 
område. 

Bliv aktiv medarbejder i SUFOI i 
dette jubilæumsår! 

Der er mange måder at hjælpe på. Man 
kan fortælle os om lokale observatio¬ 
ner. Ring straks til 06 54 21 21, hvis du 
lige har set et ufo. Indsend avisudklip 
til SUFOI. Vær med til at arrangere 
medlemsmøder eller opret en lokal stu¬ 
diekreds om f.eks. et bestemt emne 
inden for ufo-sagen. Kun fantasien 
sætter grænser. Økonomisk kan læser¬ 
ne støtte foreningen ved at skaffe en el¬ 
ler flere abonnenter, give et bidrag til 
Støttefonden (giro 9 11 77 25) eller teg¬ 
ne en annonce i UFO-NYT, hvis man 
har et firma. 

Vi må jo ikke glemme, at 1987 også 
bliver det år, hvor vi skal vise, at den 
økonomiske redningsplan, som SU¬ 
FOIs repræsentantskab udarbejdede 
for UFO-NYT i september, er reali¬ 
stisk. 

Allerede på årets første dag kunne 
»Politiken« i en stort opsat artikel be¬ 
rette om et japansk fragtfly, der var 
blevet fulgt af mystiske objekter under 
en flyvning fra Island til Alaska. Ob¬ 
jekterne blev samtidig sporet på jord¬ 
kontrollens radar (se notitser). 

1987 ser på mange måder ud til at 
blive et spændende år. □ 

III.: Stefan Harboe Andersen. 


BAG JERNTÆPPET 

Observationer 
fra Polen 

Af Bronislaw Rzepecki. 


Vi bringer her den første artikel om nyere, polske UFO-obser- 
vationer, skrevet af Bronislaw Rzepecki, der i oktober 1985 
dannede »UFO Research Group« i Krakow. 


Den 8. juli 1978 dannedes »Klub Kontak- 
tow Kosmicznych« (Space Contacts’ Club), 
der samlede ufo-interesserede personer fra 
hele Polen. Denne organisations »fødsels¬ 
dag« markerer begyndelsen på den polske 
ufo-æra. 

1 november 1981 så det første polske ufo¬ 
tidsskrift dagens lys. Navnet blev »Wizje 
Peryferyjne« (Perifere Visioner). 


1 1983 var der mere end ti ufo-organisa¬ 
tioner i Polen. Men i dag er der kun nogle 
få tilbage. De står meget stærkere, da de 
har samlet medlemmerne fra de opløste or¬ 
ganisationer. De foretager nu en del PR- 
aktiviteter, samtidig med at de indsamler 
rapporter fra hele Polen. Den mest aktive 
organisation er »Space Contacts’ Club« 
(der blandt medlemmerne tæller Krzysztof 



Piechota, den dygtigste ufolog i Polen), 
»UFO-Video« og »UFO Research Group« 
og nogle klubber i Szczecin og Wroclaw. 

Selv om det ufologiske arbejde i Polen 
først blev indledt så sent som i 1978, har 
ufo-observationer været et kendt fænomen 
meget længe, men dengang blev de hverken 
dokumenteret eller undersøgt. Derfor en li¬ 
sten over observationer fra før 1978 ikke 
komplet. De data, man har fra den tid, vi¬ 
ser dog, at der i Polen er gjort omtrent lige 
så mange ufo-observationer som i andre 
lande. 

Ældre observationer 

Den 29. juni 1908, Zalesie. Fire observatø¬ 
rer så et klart, gult flyvende objekt. 
Sommeren 1922, Warszawa. Mange obser¬ 
vatører så et sølvfarvet objekt — to halv¬ 
kugler delt af en roterende ring. Objektet 
»affyrede« en lysstråle, hvorefter det steg 
med en kraftig støj. 

Den 31. juli 1953, øen Wolin, Østersøen, 
kl. 19.00. 1 området nær jernbanesporet så 
fem polakker og to tyskere et diskosformet 
objekt med en diameter på 22 m og adskilli¬ 
ge koøjer lande. Efter nogle minutter lette¬ 
de objektet og fløj bort med en meget høj 
hastighed. 

Den 22. december 1958, Muszyna, kl. ca. 
15. Dr. med. Krowalczewski tog det før¬ 
ste polske ufo-foto — et mørkt, diskosfor¬ 
met objekt. 

Marts 1959, Kolobrzeg. Polske soldater så 
et trekantet objekt med sider på ca. 4 m 
nærme sig kysten fra havet. Det fløj op i 
luften og begyndte at cirkle over havets bøl¬ 
gende overflade, til det pludselig accelerere¬ 
de meget hurtigt og forsvandt. 

De omtalte observationer og mange an¬ 
dre blev ikke undersøgt videnskabeligt. Der 
mangler vidner, nøjagtige data, og der er 
nu gået alt for lang tid siden hændelserne. 

1 det følgende fremlægges to udvalgte 
hændelser fra perioden 1978-1981, en peri¬ 
ode, der er blevet kaldt »Den polske ufo¬ 
bølge«. De to hændelser er undersøgt af 
Krzysztof Piechota fra Space Contacts’ 
Club. 

Blinkende UFO 

Den 22. maj 1979 ville Waldemar R. et 
smut hen på en café, som lå i parken i byen 
Piastow nær Warszawa. Aftenen var kold, 
så han gik hurtigt, og omkring kl. 22.00 an¬ 
kom han til parken. Der var fuldstændig 
stille omkring ham, da han pludselig fik øje 
på et klart lys foran sig. Han standsede 
meget forbavset og opdagede, at der tæt 
ved ham på stien var to klare, gule lys. Han 
opdagede da, at de to lys kom fra undersi¬ 
den af et mørkt objekt, der svævede et styk¬ 
ke over jorden. Under objektets mørke sil¬ 
huet var der et stykke tilbage et tredie lys. 

1 det gule lys lignede objektet en ishockey 
puck. Objektet udfyldte næsten hele den 
tre meter brede sti. Uden observatøren vid¬ 
ste hvorfor, nærmede han sig objektet, og 
da han var omkring tre meter fra det, be¬ 
gyndte der rundt om på objektet pludselig 

at lyse geometriske figurer: trekanter, 
kvadrater, trapezer og cirkler. De dukkede 
pludselig op og forsvandt igen. Der var hele 
tiden lys andre steder på objektet. Pludselig 
tændtes der på objektets øverste del et rødt 
lys, der havde facon som et »H«, og som 
næsten dækkede hele overfladen. For en¬ 
derne af dette »H« blinkede et rødt lys med 
en frekvens på ca. 1 Hz, de geometriske fi¬ 
gurer rundt om på objektet ændrede sig 
med samme frekvens. 

Pludselig lyste hele objektet med et blå¬ 
hvidt lys, og der dukkede ligesom en aura 
op rundt om det. Observatøren følte det, 
som om varmen fra objektet brændte hans 
ansigt. Som en refleks vendte han om og 
løb bort fra stedet uden at se sig tilbage. 
Han skyndte sig hjem. Da han vågnede om 
morgenen, følte han det, som om der var et 
eller andet tungt, der trykkede på hovedet. 
Efter omkring to uger viste der sig på hans 
ansigt noget, der lignede forbrændinger, li¬ 
gesom blærer. Der var ikke andre spor efter 
hændelsen. 


Nærobservation af 3. grad 

Den anden hændelse fandt sted i Czluchow 
i august 1979. Det var en dejlig aften, og en 
af byens indbyggere roede en tur på søen i 
sin båd, da han pludselig fik øje på et 
»mørkt aflangt objekt«, der bevægede sig 
rundt på vandoverfladen. Det lignede en fi¬ 
skerbåd, men bevægede sig meget hurtige¬ 
re, lydløst og uden vuggen. Efter nogle se¬ 
kunder forsvandt det bag en pynt. 

En anden observatør, der befandt sig på 
land, så det samme objekt bevæge sig på 
vandet på næsten samme tidspunkt, som 
det forsvandt ud af syne for den første ob¬ 
servatør. Derefter forsvandt objektet bag 
beplantningen på søens bredder. Observa¬ 
tøren kaldte på sine hunde, og sammen gik 
de om mod det sted, hvor »båden« efter be¬ 
vægelsesretningen kunne have lagt til. Han 
havde knapt nok taget 20 skridt, da han ca. 
20 m fra bredden så to væsener i sort tøj gå 
i retning mod skoven. Hundene, der kunne 
vejre de fremmede, løb i retning mod dem. 
Da de fremmede opdagede hundene, vend¬ 
te de sig mod dem. Hundene stoppede op, 
begyndte at gø og vendte derefter tilbage. 

De fremmede vendte sig igen og fortsatte 
deres vandring. Her er, hvad observatøren 
bemærkede i løbet af de sekunder, observa¬ 
tionen varede: 

De fremmede var omkring halvanden 
meter høje, iklædt, hvad der lignede dyk¬ 
kerdragter. 1 øjenhøjde havde de nogle pla¬ 
der, der lignede »briller«. Deres hofter var 
unaturligt, brede. De havde begge ligesom 
en »pukkel« på nakken mellem deres rygge, 
hoveder og skuldre. Fra knæene og ned var 
deres ben ikke synlige. De bevægede sig ik¬ 
ke som tobenede væsener: de nærmest gled 
over jorden, som om det var en meget glat 
overflade, og ikke som jordbunden der på 
stedet, da den er meget ujævn. De støttede 
deres hænder mod hofterne. 



Observatøren råbte til dem, at de skulle 
standse, men de satte blot farten op og for¬ 
svandt. Observatøren ledte efter dem, og 
da han rettede sit blik mod skoven, så han 
et klart, lysende objekt, der svævede over 
trætoppene. Det var omkring 100 m fra 
ham. Da det befandt sig i ca. 30 meters høj¬ 
de, standsede det. Det lignede en glat rek¬ 
tangulær væg med runde hjørner. Det lyste 
med et klart blå-grønt lys ude ved siderne, 
mens lyset nærmest var hvidt i midten. Så 
fløj objektet pludselig væk. 

På det sted, hvor objektet højst sandsyn¬ 
ligt havde været »parkeret«, blev der ingen 
spor fundet. Humanoiderne efterlod heller 
ingen spor. Hundenes opførsel var også 
meget mærkelig. Da de kom så tæt på som 
2 til 3 meter fra humanoiderne, løb de plud¬ 
selig rædselslagne bort. 1 løbet af det første 
halve år efter hændelsen blev begge hunde 
lamme i forbenene, så de måtte aflives. 

□ 

Tilsendt manuskript 
Oversættelse: Flemming Rasmussen 


Medlemsmøder 

Er du interesseret i at deltage i et 
medlemsmode? Sa kontakt SUFOIs 
lokale repræsentant. 
Adressen star pa side 3. 



ufo-fænomenet øges hver dag. 

En viden som skal viderebringes. 
SUFOIs STØTTEFOND yder tilskud til 
foredrag, møder og udstillinger rundt 
om i landet. Disse arrangementer kan 
ikke afholdes uden økonomisk støtte. 
Hjælp os på vej. Giv et bidrag - stort 
eller lille - til: 

STØTTEFONDEN 

Giro 9 11 77 25 

SUFOI, Postboks 6, 2820 Gentofte. 
Mærk modtagerdelen »Støttefond«. 

17.000 kr. er allerede passeret 
- 20.000 kr. er målet! 

NORGE _ 

Mystisk styrt 
i Alta-fjorden 

Ved Bent Hunderup. 


Den 1. juni 1958 styrtede et fly i havet i Alta-fjorden i det nordli¬ 
ge Norge. 

Trods pålidelige øjenvidner og intens eftersøgning fra mari¬ 
nens side forblev sagen uopklaret. Ingen fly savnedes, og 
hændelsen er i dag et lige så stort mysterium som dengang. 


Hændelsen 

Kl. 11.15 søndag den 1. juni 1958 passerede 
et lydløst fly uden nationalitetsmærker i lav 
højde (100-200 meter) og med lav fart ud 
over Alta-fjorden og styrtede i vandet. 
Genstanden sank på 70 meter vand. 

Fraden 2.-10. juni 1958 foregik en intens 
eftersøgning i fjorden. I denne eftersøgning 
deltog fregatten Arendal, jageren Narvik 
og ubådsmoderskibet Sarpen samt 4 dykke¬ 
re. 

Øjenvidner 

Det vigtigste øjenvidne, og den der var år¬ 
sag til, at en eftersøgning blev sat i gang, var 
dommerfuldmægtig Bjørn Taraldsen. Han 
stod ude på gårdspladsen i Bossekop, da 
han så, hvad der for ham så ud til at være, 
et deltavinget jagerfly i lav højde. Det, der 
forbavsede Taraldsen, var imidlertid, at fly¬ 
et var lydløst, og at det ingen nationalitets¬ 
mærker havde. 

Flyet fortsatte i vestlig retning udover 
Alta-fjorden — først stik vest, derefter 
ændredes kursen til syd for til sidst at gå ret 
nord. Taraldsen så, at flyet hele tiden tabte 
højde, og det gik op for ham, at der var no¬ 
get helt galt. Han løb ned til fjorden, mens 
han hele tiden holdt øje med flyet, som nu 
var ca. 1 km fra ham. Pludselig styrtede 
flyet lige ned i vandet, og en vældig vand¬ 
søjle rejste sig. 

På dette tidspunkt havde Taraldsen fået 
sin motorbåd i vandet. Han skyndte sig at 
starte motoren og satte kurs mod stedet, 
hvor flyet styrtede ned. Nu så han, at der lå 
en genstand på vandet, hvor vandsøjlen 
havde rejst sig; men da han nåede frem, var 
genstanden væk. Alt, hvad der var tilbage, 
var nogle krusninger på vandet. En Vi time 
senere var den lokale lensmand Ola Mark¬ 


hus alarmeret. Sammen med Taraldsen og 
andre fra bygden sejlede de ud til stedet. På 
dette tidspunkt flød der en del døde fisk i 
vandskorpen, men flyet var sporløst for¬ 
svundet. 


Mystik 

Markhus kendte Taraldsen personligt og 
havde stor tillid til ham; så det var uden 
tøven, Markhus alarmerede de militære 
myndigheder. Generalmajor Tufte Johnsen 
fra flykommando Nord Norge tvivlede ikke 
på udsagnene, men mystikken bredte sig, 
da forespørgsler både internt i Norge og til 
allierede lande gav negativt resultat. Også 
Sverige og Finland blev kontaktet med 
samme resultat. Ingen fly havde været i om¬ 
rådet på det tidspunkt — og ingen fly sav¬ 
nedes! 

Der blev nu fra militærets side iværksat 
en intens eftersøgning efter flyet. Mulighe¬ 
derne for at finde flyet skulle være gode. 
Men vidste med rimelig nøjagtighed, hvor 
flyet var: på 70 meters dybde lige ud for 
Auskarnes, og havbunden var jævn og fri 
for store sten. 

Sagen vakte naturligvis stor opmærk¬ 
somhed hos lokalbefolkningen, men også 
aviserne slog det stort op. Da først fregat¬ 
ten Arendal og senere jageren Narvik og 
ubådsmoderskibet Sarpen dukkede op i 
fjorden, blev sagen omtalt på forsiden af 
Aftenposten i Oslo. Aviserne fulgte nøje 
med i hele forløbet. Det vakte jo også op¬ 
sigt, at ingen fly savnedes. Efterhånden 
meldte flere vidner sig; men det var børn, 
som havde set flyet og nedstyrtningen. Ikke 
desto mindre blev det taget som en bekræf¬ 
telse på Taraldsens iagttagelse. 

Markeringsbøje 

Fregatten Arendal begyndte nu at under¬ 
søge fjorden ved hjælp af ekkolod og 
asdic, /Illied Submarine Detection /nvesti- 
gation Committee; apparat hvormed man 
ved udsendelse af lydbølger og registrering 
af deres ekko kan bestemme afstand og ret¬ 
ning til genstande under vandet inden for 
en sømil. Endvidere slæbte den en wire 
langs bunden. Ifølge de militære myndighe¬ 
der var alt dette resultatløst, og fregatten 
sejlede herefter til Hammerfest. Ikke desto 
mindre kunne lokalbefolkningen iagttage 
en bøje med et rødt flag midt i fjorden, og 
der gik rygter om, at dykkere var på vej. 
Samtidig kunne aviserne meddele, at der 
var registreret en metalgenstand på hav¬ 
bunden. 

Mandag den 9. juni kunne en avis beret¬ 
te, at dykkerne intet havde fundet. Nu var 
et område på nogle hundrede meter marke¬ 
ret med bøjer, og undersøgelserne var kon¬ 
centreret om dette område. Vejrforholdene 
og det kolde vand gjorde, at dykkerne ikke 
var nede ret længe ad gangen. Vejret var 
bedre om tirsdagen, og der var en febrilsk 
aktivitet ude på fjorden. Ubådsmoderski¬ 
bet Sarpen deltog nu også i eftersøgningen. 
Markeringsbøjerne var flyttet tættere på land, 
og begge skibe ankrede op ved bojerne. 
Den første dykker gik ned ved 9-tiden om 
morgenen, og så snart han kom op, gik en 
ny ned. Selv om man skulle formode, at der 
var en grund til denne intense aktivitet, var 
meldingerne fra militæret stadig negative. 
Man fandt ingenting, sagde de. 

Og det kan nok undre. Hvad skete der 
egentlig? Bjørn Taraldsen og flere børn så 
en fly-lignende genstand komme i lav højde 
over Bossekop, før den faldt ned i Alta- 
fjorden. I over en uge foretager flere mari¬ 
nefartøjer en intens eftersøgning samt ikke 
at forglemme: nogle af Norges bedste dyk¬ 
kere. Eftersøgningen foregik på den bedste 
årstid i et havområde med 70 meters dybde, 
og hvor der var særdeles gode bundfor¬ 
hold. Men man fandt ingenting, iflg. de mi¬ 
litære myndigheder. 

Nyligt frigivet arkivmateriale viser, at ge¬ 
neralmajor Tufte Johnsen i luftkommando 
Nord Norge bestemt mente, at eftersøgnin¬ 
gen burde fortsætte. Han henviser til flere 
oplysninger, som taler for, at der virkelig lå 
en bevægelig genstand på havbunden. 

Forsvarets Overkommando oplyser nu, 
at rapporten om eftersøgningen fra fregat¬ 
ten Arendal fornylig er destrueret — de¬ 
sværre ved en tilfældighed, som der står i 
brevet. Blandt de ting, Tufte Johnsen nævn¬ 
te i et brev den 16. juni 1958 til den øverst¬ 
kommanderende i Nord Norge, er følgende: 

— Taraldsens troværdighed og hans detal¬ 
jerede og gode beskrivelse af hændelses¬ 
forløbet 

— marinen »fik ekko« under sin eftersøg¬ 
ning 

— den wire, der blev slæbt efter Arendal, 
gav kontakt med en bevægelig genstand 
på havbunden 


— lokale fiskere havde aldrig tidligere lo¬ 
kaliseret nogen genstand på havbunden 
på dette sted 

Nyt vidne 

Ti år efter episoden kom endnu et øjenvid¬ 
ne frem: Nils M. Turi. Han fortalte, at flyet 
var sort eller meget mørkt, og at det var et 
tomotorers jetfly, der fløj meget lavt. Der 
var næsten ingen lyd; det syntes han var 
meget mærkeligt. Turi besøgte Taraldsen i 
1968 og fortalte ham om sin observation. 
Taraldsen fremhævede naturligvis, at det 
ville have styrket hans eget vidneudsagn, 
dersom Turi havde stået frem ti år tidligere. 

Amerikanerne? 

Lokalbefolkningen undrede sig over, at 
nogle af marinesoldaterne bar hvide hjel¬ 
me. Dette brugte den norske marine nemlig 
ikke. Samtidig gik der rygter om, at ameri¬ 
kanske marinesoldater befandt sig om bord 
på flådefartøjerne og deltog i eftersøgnin¬ 
gen. Naturligvis blev også de amerikanske 
rekognosceringsfly af U2-typen nævnt i 
denne sammenhæng. På dette tidspunkt 
muntrede disse fly sig med at overflyve sov¬ 
jetisk territorium i stor højde. Det var et fly 


af denne type, der blev skudt ned over Sov¬ 
jet i 1960. Det blev dengang påstået, at det¬ 
te fly havde mellemlandet i Nord Norge. 

UFO? 

Andre mente, at det var et UFO. Et af 
øjenvidnerne fra den 1. juni 1958 udfyldte 
et spørgeskema fra Skandinavisk UFO In¬ 
formation. Genstanden var iflg. dette øjen¬ 
vidne mørk sølvgrå og kunne iagttages i en 
halv time, før det styrtede ned. 

Selv i dag kommer der jo jævnligt mel¬ 
dinger om observationer i de norske fjorde; 
men det giver åbenbart stadigvæk den nor¬ 
ske marine problemer at lokalisere og iden¬ 
tificere disse genstande. □ 

Kilder: 

Denne artikel bygger på kildemateriale frem¬ 
skaffet af Evald F. Larsen, Saga, Norge. Evald 
Larsen har tilsendt SUFOI en ni-sider lang rede¬ 
gørelse samt kopi af følgende dokumenter: 

a) Marinekommando Nords (MKN) brev af 30. 
juli 1958. 

b) KNM »Sarpens« rapport af 10. juni 1958. 

c) Luftkommando Nord-Norges udskrift fra 
postreferencesag af 16. juni 1958 med 1 bilag. 

d) Signal fra MKN af 3. juli 1958. 

e) Forsvarskommando Nord-Norges brev af 12. 
marts 1986 til Evald F. Larsen. 

Siden januar 1975 har GSW analyseret i 
hundredvis af fotografier og film af formo¬ 
dede uidentificerede flyvende objekter. 
Computeranalyse af billeder, der spænder 
lige fra fotos af utydelige nattelys til meget 
detaljerede dagslys-fotos har været brugt 
som redskab gennem 9 år. 1 alle vurderin¬ 
gerne blev observationsdataene (vidnerap¬ 
porterne), de fotografiske detaljer 
(kamera/objektiv indstillinger) og slutre¬ 
sultatet (selve billedet) stillet op imod hin¬ 
anden for at finde de overensstemmelser og 
de facts, der var i det fotografiske grund¬ 
materiale. 

Da Fred Adrian og jeg i flere artikler (1) 
allerede har omtalt de anvendte computer¬ 
analysemetoder, vil jeg i der følgende kun 
komme ind på resultaterne af de fotografi¬ 
ske analyser. 

Da kun en lille del af foto-sagerne har få¬ 
et betegnelsen »utilstrækkelige data«, fordi 
det var umuligt at undersøge billederne (2), 
kan billederne inddeles i fem hovedgrup¬ 
per. Disse er: Svindel, misfortolkninger, 
balloner, fotografiske fejl og bona fide 
(strukturerede billeder). I det følgende er 
der en kort beskrivelse af hver gruppe. 


STATUSRAPPORT 

40 ægte 
ufo-fotos 

Af William Spaulding. 


I 1984 ophørte den amerikanske ufo-organisation, Ground 
Saucer Watch (GSW) med at foretage computerfotografiske 
analyser af formodede ufo-fotos. SUF0I har netop modtaget 
GSW’s statusrapport over arbejdet i de forløbne år. 


Svindel 

Den største procentvise andel af UO-foto- 
grafierne (UO = Uidentificerede Objekter) 
hører til i denne gruppe. Gruppen kan split¬ 
tes op i undergrupper, som f.eks. forfalske¬ 
de fotos — der både er simple og avancere¬ 
de. Hovedparten af billederne i denne grup¬ 
pe er modeller af »flyvende tallerkener«, 


der enten er hængt op eller smides ind foran 
kameraet. 1 mange tilfælde identificeres 
disse plastik- og metaltallerken-lignende ge¬ 
nstande (fra kameraobjektivhætter til nav¬ 
kapsler) meget hurtigt, og den snor, de 
hænger i, afsløres i de fleste tilfælde ved 
hjælp af kantfremhævning. 


En anden simpel måde at lave falske bil¬ 
leder på er at klippe et UO ud i mørkt papir 
eller fra et eksisterende foto, hvorefter det 
anbringes tæt bag ved et vindue, hvilket 
giver et let forvrænget billede, men i almin¬ 
delighed et »godt« sceneri. Ved at bruge 
denne fototeknik kan en enkelt person selv 
lave billedet. 

Blandt de mere avancerede forfalsk¬ 
ningsteknikker er fotomontage (et foto, der 
er sammensat af adskillige enkeltbilleder), 
fotoretouchering og specielle mørkekam¬ 
merteknikker, hvor der bruges et forstør¬ 
relsesapparat til indkopieringen. Disse tek¬ 
nikker kræver et noget mere avanceret fo¬ 
tografisk udstyr, der udelukker den mere 
jævne ufo-fotograf. 

Misfortolkninger 

Vi er nok alle på et eller andet tidspunkt i 
vores liv blevet forvirret over nogle visuelle 
stimuli, som i første omgang så ud til at væ¬ 
re noget helt andet, end hvad det i virkelig¬ 
heden var. Derfor er det indlysende, at det 
er let for en fotograf at blive narret af et 
kendt objekt set under »unormale 
forhold«. 

De hundredvis af misfortolkninger, som 
man præsenteres for, omfatter: 

• Fly, inklusive helikoptere, i både dagslys 
og om natten. Om dagen, når solen re¬ 
flekteres i metaloverflader og kondens¬ 
striber, er billedet slående. Om natten 
misfortolkes flyenes landingslys fortsat 
og fotograferes. 

• Reklamefly er en gruppe for sig ifølge den 
mængde billeder, der er taget gennem 
årene. 

• Astronomiske fænomener, der omfatter 
klare planeter, bisole, en måne sløret af 
skyer osv. 



Alan R. Smith ses her med »The Oklahoma Journal«, hvor hans farvefoto af et ufo blev of¬ 
fentliggjort i august 1965. Billedet blev taget den 2. august 1965 fra hjemmet i Tulsa, Okla¬ 
homa. Alan Smith var dengang 14 år. GSW fotosag nr. 5. Gengivet efter MUFON UFO 
JOURNAL, dec. 1985.1 bogen »Das Geheimnis der unbekannten Flugobjekte« påstås det, 
at når man vender billedet på hovedet, kan man se, at det er en Sombrero, hvori der ligger 
en frugt! 

GSW’s liste over »ægte« ufo-fotos, april 1981 


Nr. 

Navn/Sted 

Type 

Dato 


1 . 

Trent/McMinnville, Oregon 

DD 

11. maj 

1950 

2. 

Johnson/Timberlake, Maine 

DD 

7. juli 

1958 

3. 

Barauna/Trindade, Brasilien 

DD 

16. jan. 

1958 

4. 

Bedford/Ohio 

NL 

21. aug. 

1958 

5. 

Smith/Tulsa, Oklahoma (farvefoto) 

NL 

2. aug. 

1965 

6. 

Strauch/Gibbon, Minnesota (farvefoto) 

NL 

21. okt. 

1965 

7. 

Rhodes/Phoenix, Arizona 

DD 

6. juli 

1947 

8. 

Mayer/Miami, Florida (film) 

NL 

29. juli 

1952 

9. 

Zedaa/Denver, Colorado (farvefoto) 

DD 

28. aug. 

1969 

10. 

Newhouse/Tremonton, Utah (film) 

DD 

2. juli 

1952 

11. 

Marianna/Great Fails, Montana (film) 

DD 

15. aug. 

1950 

12. 

Gemini Xll (farvefoto) 


12. nov. 

1966 

13. 

Skylab III (farvefoto) 


263. dag 

1973 

14. 

Edwards AFB, Californien 

DD 

sept. 

1957 

15. 

Chingola, Zambia (farvefoto) 

DD 

okt. 

1961 

16. 

Moline, Illinois (film) 

DD 

6. marts 

1967 

17. 

Fant/Phoenix, Arizona (farvefoto) 

DD 

12. sept. 

1972 

18. 

Elders/Mesa, Arizona (farvefoto) 

DD 

11. nov. 

1972 

19. 

Smith/Calgary, Canada (farvefoto) 

DD 

3. juli 

1967 

20. 

Hart/Lubbock, Texas 

NL 

31. aug. 

1951 

21. 

Koe/SaasFee, Schweiz (farvefoto) 

DD 

26. juli 

1975 

22. 

Nagora/Østrig (farvefoto) 

DD 

23. maj 

1971 

23. 

Pheiffer/Ipameri, Brasilien (farvefoto) 

DD 

8. maj 

1966 

24. 

Rouen, Frankrig 

DD 

5. marts 

1957 

25. 

Lindstrom/Hawaii 

DD 

2.jan. 

1975 

26. 

Marfa, Texas 

NL 

28. maj 

1977 

27. 

Gunkel/Phoenix, Arizona (farvefoto) 

DD 

24. maj 

1979 

28. 

Bakersfield, Californien (film) 

DD 

juni 

1958 

29. 

Zonaras/Australien (film) 

DD 

23. okt 

1976 

30. 

Bernier/Seattle, Washington (film) 

NL 

30. nov. 

1972 

31. 

Sandy Hook, Connecticut 

NL 

sept. 

1978 

32. 

Costa Rica, Sydamerika 

DD 

sept. 

1971 

33. 

Crayfish Bay, Australien (farvefoto) 

DD 

dec. 

1978 

34. 

Crockett/New Zealand (film) 

NL 

31. dec. 

1978 

35. 

Hansen/Santa Catalina, Californien (film) 

DD 

15. apr. 

1966 

36. 

Ottamendi/Uruguay (farvefoto) 

DD 

26. juli 

1977 

37. 

Cocoyoc, Morelos, Mexico (farvefoto) 

DD 

3. nov. 

1973 

38. 

Takahashi/Tokyo, Japan 

DD 

25. marts 

1975 

39. 

U.S. Army/Hanoi, Vietnam 

NL 

oktober 

1967 

40. 

Muyldermans/Belgien 

NL 

25. juni 

1955 

41. 

anonym/Wiirzburg, Vesttyskland 

DD 

juli 

1979 

42. 

Sutton/Piedmont, Missouri 

NL 

22. marts 

1973 


Denne tabel over fotografiernes gruppering repræsenterer resultaterne af ni års 

computeranalyse. 



Gruppe 

Antal fotografier 

% 

Svindel (*) 

605 

59 

Misfortolkninger 

210 

21 

Balloner 

102 

9 

Fotografiske fejl 

51 

6 

Bona fide 

40 

4 

Utilstrækkelige data (umulige at undersøge) 

5 

1 

I alt 

1013 

100% 


• Fugle og legetøjsdrager er også blevet 
fotograferet som ufoer. Da mange af de 
billige kameraer har fast lukkerhastighed, 
bliver en flyvende fugl trukket ud som 
følge af sin bevægelse i kameraets syns¬ 
felt. 

•Projektørlys, der rammer skyer, ser ud 
som svage, men dog ovale figurer. 

• Meteorologiske fænomener set med en 
uerfarens øjne. Det drejer sig om len- 
ticularis skyer, ovale skyer, visse former 
for lyn osv. 



George Adamskis berømte flyvende taller¬ 
ken fra Venus, fotograferet den 13. decem¬ 
ber 1952 kl. 9.10 i Palomar Gardens, Califor¬ 
nien. Billedet er farvekontureret med com¬ 
puterteknik. Svindel! - siger GSW. 



Den 19. juli 1969, dagen før Apollo 1 Vs lan¬ 
ding på Månen, tog astronaut Edwin Aldrin 
det øverste foto under en omkredsning af 
Månen. Billedet viser en masse reflekser og 
skarpe lys frembragt af sollyset m.m. 

Det nederste foto er det foto, som normalt 
cirkulerer i de mindre kritiske ufo-kredse. 
En japansk ufo-organisation fik fat i Aldrins 
foto, fremhævede lysene i midten og fjerne¬ 
de de værste reflekser. Tilbage bliver et bil¬ 
lede, som viser det nu berømte »»snemands¬ 
ufo«. Aldrin benægtede naturligvis eksi¬ 
stensen af dette ufo, men det er jo nok fordi 
NASA er i ledtog med regeringen, hævdes 
det i visse ufo-kredse. Så endnu i dag præ¬ 
senteres »»snemands-ufoet« under over¬ 
skriften: NASA tilbageholder sandheden 
om ufoerne! 


Balloner 

Til denne gruppe hører luftskibe, vejrballon¬ 
er af forsk, størr., nogle med instrumentbe¬ 
holdere, dragefly, meteorologiske eksperi¬ 
menter og højtflyvende balloner opsendt si¬ 
den 1947. Der er store forskelle på disse 
tings størrelse, facon og andre karakteristi¬ 
ka. Disse objekter er blevet set og rapporte¬ 
ret svæve, stige lydløst, ændre farve og væ¬ 
ret synlige i næsten en time. 


Så tidligt som i 1949, da AMC (flyvevåbe¬ 
nets efterretningstj.) frigav resultaterne fra 
Project Sign, blev det afsløret, at de fleste 
af observationerne drejede sig om runde, 
diskosformede eller ovale ufoer. 

Den konklusion, projektets personale, 
der også omfatter dr. Hynek fra Ohio, kom 
med, var, at det drejede sig om »meteorolo¬ 
giske balloner eller lignende balloner«. Der 

Nattelys fotograferet af politibetjent Arthur 
Strauch den 21. oktober 1965. GSW fotosag 
nr. 6. 


er ikke sket ret meget, siden den rapport 
blev offentliggjort, for der opsendes stadig 
i tusindvis af balloner, og de fotograferes 
stadig. 


Strauch’s foto er her computerbehandlet, så lysets sammensætning bliver tydeligere. 


Fotografiske fejl 

Mange af de utydelige klatter, der er på en del 
ufo-fotos, rapporteres i mange tilfælde slet 
ikke af fotografen. De er da også irrelevan¬ 
te, da de er opstået under fremkaldelsen og 
skyldes: statiske mærker, kemikaliepletter, 
krølning (giver halvmåneformede figurer), 
lyspletter (utætheder) og forskellige fejl i 
emulsionen. 

En anden stor procentdel af UO-fotogra- 
fierne indeholder ukendte klare 
»objekter«. Dette fænomen kan ses både 
på billeder, der er taget i dagslys og om nat¬ 
ten. Analyserne viser hurtigt, at de skyldes 
refleksioner i linsen og stammer fra forskel¬ 
lige lyskilder, dvs. solen, månen og gade¬ 
lygter. Historien har også vist, at skruppel- 
løse personer med fuldt overlæg har skåret 
den lyskilde, der forårsagede refleksen, ud. 


Bona fide (rigtige objekter) 

Selv om der er analyseret hundredvis af 
fotografiske data fra alle de store ufo¬ 
rapporterende lande (3), er kun 40 fotosa¬ 
ger blevet klassificeret som bona fide (rigti¬ 
ge) billeder. At de har fået denne betegnel¬ 
se, betyder ikke, at alle eller nogle af disse 
fotografier viser et fremmed rumskib. Klas¬ 
sifikationen, der er foreslået af GSW, hen¬ 
tyder blot til et billede eller objekt med en 
flerdimensionel fremtræden, der efter vores 
bedste overbevisning ikke kan henføres til 
en af de tidligere nævnte kilder/stimuli. 

Hvor stor værdi har så disse 40 bona fide 
billeder? Begrænsningerne i både de almin¬ 


delige vurderingsmetoder og computerbe¬ 
handlingerne er ret godt dokumenterede. 
Disse begrænsninger er sparsomme, allige¬ 
vel er der plads til fejl ved overfortolkning 
af data, dårlige »originalbilleder og fejl¬ 
agtige fotografiske (kamera/objektiv) data. 
Omvendt har mange pro-ufo-forskeres be¬ 
tingelsesløse accept af mange »klassiske« 
ufo-fotos og skeptikernes fuldstændige af¬ 
visning af de fleste ufo-billeddata været 
grundfæstet, lige siden den første bog om 
flyvende tallerkener udkom. 

Problemet med mange ufo-fotos er, at 


Det første af de tre fotos, som arkitekt Ser- 
gio Ottamendi tog den 26. juli 1977 i San 
Carlos, Uruguay. GSW fotosag nr. 36. 


UFO LITTERATUR 

Vi tilbyder brugte eksemplarer af UFO-NYT fra 
1958 til 1985 til kr. 5 pr. stk. Desuden et 
stort udvalg af antikvariske og nye bøger inden 
for emner som: 

- UFOer og Kosmologi 

- Mysterier i fortid og nutid 

- Paranormale fænomener 

- Psykiske kræfter 

Bestil et gratis bogkatalog - uden forpligtelser. 

Vi køber samlinger og enkelt-bøger inden for 
ovennævnte emner. 

Andersen Bogservice 
Klingseyvej 28 
2720 Vanløse 

Tlf. 01 71 96 64 (kl. 20-22). 


in il 


I I I 




10 UFO-NYT 1/87 





















der mangler ubestridelige facts og afgræn¬ 
sede mønstre. Hvis man bare ser på alle de 
UO-fotos/film, der hører til under »bona 
fide«, vil den første konklusion være, at 
disse objekter har mange forskellige faco¬ 
ner, farver og størrelser. Meget lig med de 
variationer, der er på USAFs mange fly! 

Det er logisk at spørge om, at hvis ufoer¬ 
ne kommer fra fjerne planeter for at besøge 
jorden, hvorfor er der så så mange forskel¬ 
lige typer? Kunne det være forskellene på 
de forskellige årgange? Man kan ærlig talt 
ikke tillade sig at gå så langt. Set ud fra et 
andet synspunkt kunne disse bona fide fo¬ 
tos simpelthen repræsentere en typisk tal¬ 
lerken eller oval facon set fra forskellige 
vinkler, så der opstår en falsk illusion af 
i mange forskellige modeller. 

Lige meget hvilken teknologi, der anven¬ 
des, kan ingen af de fotografiske vurde¬ 
ringsmetoder give et endeligt svar på disse 
spørgsmål. Alligevel er der nogle data, der 
meget kraftigt lader antyde, at der i visse 
tilfælde er blevet fotograferet en eller an¬ 
den form for et uidentificeret flyvende ob¬ 
jekt. Med mere tid og flere penge til rådig¬ 
hed var det måske muligt, at nogle af disse 
billeder kunne identificeres som regerin¬ 
gens testfly. 

Eftersom der er mange muligh. for, hvad 
der kan forårsage disse bona fide billeder, 
har disse billederes fotografer ikke »en 
skygge af chance« for at bevise, at ufoerne 
er rigtige rumskibe. Fotografier vil dog al¬ 
tid blive brugt som »bevis« på en observati¬ 
on, da den menneskelige natur har og fort¬ 
sat vil have stor tillid til fotografier. 

I bona fide gruppen er der både billeder, 
der er taget ved dagslys og om natten. Der 
er nogle meget tydelige billeder og mange 
utydelige diskoslignende faconer. Med ba¬ 
sis i fortolkningsmetoderne, der inkluderer 
sammenligning af fotografiske træk, skyg¬ 
ge-målinger/bestemmelse af tidspunkt, af¬ 
standsbestemmelse og densitometermålin- 
ger, vil disse billeder forblive i bona fide 
gruppen, indtil yderligere undersøgelser 
forskubber den eksisterende gruppering. 

□ 


Bemærkninger: 

(*) Omfatter hele George Adamski serien og fo¬ 
tografier af Daniel Fry og Billy Meier. Dis¬ 
se fotografier udgør også størstedelen af de 
fotos, der er i forskningsorganisationernes 
arkiver, inklusive Project Blue Books billed¬ 
materiale. 

Fodnoter: 

(1) Ufology and the Digital Computer — a les¬ 
son in Eva luat ion of UFO Secondary Evi- 
dence — W.H. Spaulding — 1976 MUFON 
Symposium Proceedings. 

Usage of Computer Photographic Evalua- 
tion Techniques as Applied to Purported UO 
Photographs — Fred Adrian og William 
Spaulding — GSW News Bulletin august 
1982. 

Se også UFO-NYT nr. 2, 1981 og nr. 6, 1984. 

(2) Foto-tilfælde med utilstrækkelige data er of¬ 
test Polaroid (TM) billeder uden tekniske pa¬ 
rametre eller blot et billede af en lysplet, hvor 



Disse to billeder er taget af Warren Smith den 3. juli 1967 i Calgary, Alberta, Canada. Det 
første viser, ifølge GSW, et bona fide objekt, medens billede nr. 2 blev kaldt »...det mest 
klodsede forsøg på svindel, vi nogensinde har set«. Begge billeder stammer fra samme 
film, er taget samme sted og umiddelbart efter hinanden, så GSWs analyseresultat kan 
kun accepteres, hvis man tør godtage, at fotografen lavede et fup-ufo, umiddelbart efter at 
han havde taget et billede af et ægte ufo! 



Computerfremhævet kopi af det foto, som 
Mike Lindstrom tog den 2. januar 1975 på 
Hawaii af et besynderligt firkantet objekt. 
GSW fotosag nr. 25. 



Dette billede er ifølge J. J. Benitez, forfatter 
til bogen »La gran oleada«, taget den 11. ju¬ 
li 1977 af Dieter Croll nær »Wunzburg«, 
DDR. 

Er dette billede det samme som GSW foto¬ 
sag nr. 41, der omhandler et foto taget i 
Wurzburg (Vesttyskland) i juli 1979? 



Den 3. november 1973 tog familien Jimenez 
(pseudonym) tre farvebilleder af et pærefor¬ 
met, metallisk objekt med fem følehornslig- 
nende vedhæng. Dette er det tredie foto. 
GSW fotosag nr. 37. 


Kilde: 

Tilsendt manuskript »Unidentified Object (UO) 
Photographic Analyses A Close Look at the Da¬ 
ta. GSW Staff Report«. 


hverken forstørrelse eller fremhævningstek¬ 
nikker har afsløret yderligere data. 

(3) De lande, hvorfra der kommer billeder til 
analyse hos GSW er: Australien, alle syd¬ 
amerikanske lande, Canada, Storbritannien, 
Spanien, Vesttyskland, Østrig, Jugoslavien, 
Japan og de skandinaviske lande. 


Oversættelse: 

Flemming Rasmussen/Kmh. 


Fotos: 

SUFOIs fotoafdeling og GSW. 

Kommentar: 

Som det fremgår af tabellen over GSWs 
»godkendte« ufo-fotos, er der 42 fotosa¬ 
ger, hvorimod Spauldings artikel nævner 40 
sager. Det har desværre ikke været muligt 
at fremskaffe en opdateret liste. 

I et brev til SUFOl oplyste Spaulding i 
august 1984, at fotosag nr. 18 (Meza, 1972) 
er opklaret som værende en ballon. Yderli¬ 
gere én fotosag er siden april 1981 blevet 
slettet på listen over bona fide ufo-fotos. 
Men hvilken vides ikke. 

Ved fotosag nr. 33 må datoen være for¬ 
kert. Roy Manifold tog to billeder af et sky¬ 
lignende objekt ud over Grayfish Bay den 
21. oktober 1978 (og ikke i december), blot 
20 minutter før piloten, Fredrick Valentich, 
forsvandt sporløst over Bass Strædet (se 
også »Piloter ser UFOer«, side 33-34). 

GSWs analysemetoder og konklusioner 
er ofte blevet kritiseret af både skeptikere 
og ikke-skeptikere. Nogle af kritikpunkter¬ 
ne er i korthed: 

1) Computerprogrammet var udviklet af 
Spacial Data Systems (SDS) i Coleta, Cali¬ 
fornien og ikke beregnet til at analysere fo¬ 
tografier. 

2) GSWs påstande vedrørende pixel- 
karakteristika (pixel = billedceller) viser, at 
GSW tilsyneladende ikke har forstået prin¬ 
cipperne fuldt ud. 

3) GSW har påstået, at profilering¬ 
teknikken (density slice) kan vise et objekts 
tykkelse. Profileringen kan kun vise objek¬ 
tets lysstyrke i forhold til resten af billedet 
under cursoren. 

4) Ifølge GSW kan kantfremhævningstek¬ 
nikken bruges til at bestemme den atmos¬ 
færiske sløring og dermed fastslå afstande 
fra kameraet osv. Dette er en noget tvivl¬ 
som beregningsmetode, hvilket Robert She- 
affer bl.a. har påvist i sin kritik af GSWs 
analyse af McMinnville-billederne, hvor 
GSWs egen måde at fortolke dataene på fø¬ 
rer til selvmodsigelser. 

5) GSW har i flere tilfælde været tilfreds 
med at analysere dårlige kopier af de på¬ 
gældende fotos, også selv om de originale 
negativer var tilgængelige. 

6) GSWs skriftlige fotoanalyser er fyldt med 
hjemmelavede computer-udtryk. De er ble¬ 
vet kaldt »kejserens nye klæder«, for man¬ 
ge har ikke forstået dem, men holdt mund 
for ikke at virke dumme. 

7) Fotoanalysernes konklusioner bærer til 
tider præg af at være en slags orakelsvar, 
altså tvetydige svar, som det er svært at 
blive klog på. 

Når alt dette er sagt, skal det retfærdigvis 
tilføjes, at GSW, på trods af sine fejl og 
manglende objektivitet, har været med til 
at luge godt ud i stakken af ufo-fotos ved at 
afsløre mange falsknerier. Da SUFOl f.eks. 
sendte Pål Kristian Vaags foto til analyse 
hos GSW (se UFO-NYT nr. 2, 1985), kun¬ 
ne computeranalysen afsløre, at ufoet var 
en model ophængt i en snor. Da Vaag fik 
forelagt denne kendsgerning, indrømmede 
han svindelnummeret. 



Søndag den 5. juni 1955 tog den belgiske 
pressefotograf Muyldermans disse tre bille¬ 
der af et ufo. På billede nr. 2 ses objektet 
bag kondensstriben. GSW fotosag nr. 40. 



Den 23. maj 1971 tog den 25-årige østriger 
Rudi Nagora i alt 9 farvebilleder af en gen¬ 
stand, der fløj rundt på himlen. GSW siger 
god for billederne, men vesttyskeren Klaus 
Webner dokumenterer bl.a. i sit hæfte »Die 
Nagora Fotoserie. Kritisch Betrachtet«, at 
billederne lige så godt kan vise en VW-hjul- 
kapsel kastet op i luften. GSW fotosag nr. 
22 . 

SUFOl har ved flere lejligheder fået ana¬ 
lyseret danske fotosager hos GSW. 

I næste nummer skal vi se nærmere på en 
omfattende analyse af en interessant, dansk 
fotosag, som gav anledning til en livlig kor¬ 
respondance mellem SUFOl og GSW. 

Kim Møller Hansen 
SUFOIs Fotoafdeling 


SPØRG SUFOl 

Har du spørgsmål til SUFOl ang. 
ufo-sagen, kommentarer til artikler i 
UFO-NYT, gode råd o. lign., så skriv til 
UFO-NYTs redaktør: 

Kim Møller Hansen , 
Eilekiersvej 14, Ben løse, 

4100 Ringsted. 


UFO-landing i Chile 

Et ufo landede tidligt om morgenen 
mandag den 19. august 1985 på 
toppen af en høj i Chaca dalen i Arica 
regionen i det nordlige Chile ca. 2000 
km nord for hovedstaden Santiago, 
rapporteredes det i radio Capisima den 
20. august 1985. 

Ifølge radiostationen havde en 
lastbilchauffør ved navn Manfredo 
Olguin sammen med andre 
lastbilchauffører observeret et intenst 
rødviolet lys rettet lodret ned mod 
højen ca. 500 meter fra landevejen. 
Olguin beskrev ufoet som ’stort’. 
Radioen refererede videre, at lokale 
landsbyboere fandt et ca. 20 meter 
bredt område, hvor vegetationen var 
afsvedet. 

Chaca-dalen ligger 50 km. fra Arica. 
Denne observation kommer kort efter 
observationen af et ufo over 
hovedstaden Santiago lørdag 
eftermiddag den 17. august. Det blev 
observeret i 4 timer af personellet i 
kontroltårnene i lufthavnen. Det blev 
ligeledes observeret af besætningen på 
et fly fra luftfartsselskabet Avianca og 
af 3 astronomer på Chile Universitets 
Observatorium på Cerro Calan Peak. 
Observationen skete i fuldt dagslys fra 
kl. 16-20 lokal tid og var en sensation i 
Santiago. Radio- og TV-reportere 
holdt inde med deres dækning af 
fodboldkampe, og fra deres 
kommentatorbokse på de forskellige 
stadioner begyndte de i stedet at 
fortælle om ufoet og dets bevægelser. 

Kilde: 

Avisen Ultima Hora, Mallorca, den 21. 
august 1985. /bh 


UFO filmet 

TOKIO: En lokal tv-journalist har 
haft det held at filme et uidentificeret 
flyvende objekt (UFO) på en lille ø ud 
for Nagasaki, fortalte Tokios fjernsyn 
Fuji. Videooptagelsen, viser tydeligt et 
stort stjernelignende objekt, som 
bevæger sig uregelmæssigt. Filmen blev 
optaget på øen Fukue i øgruppen 
Goto, kort før solen stod op, fortalte 
Fuji. Fjernsynet citerede journalisten, 
som filmede UFOen for at sige, at det 
så ud som en underkop, som 
bevægede sig frem og tilbage med høj 
fart i ca. en time. Det er den anden 
rapport om en UFO inden for kort 
tid. En pilot fra det japanske 
flyveselskab fortalte, at han har set tre 
UFOer, da han fløj i sit Boeing 747 over 
Alaska den 17. nov. (RB-AFP) □ 

Kilde: 

Dagbladet, 10. januar 1987. SUFOl 
undersøger sagen i øjeblikket, /kmh 

NOTITSER 

Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed forat undersøge 
nærmere. red. 


Fragtfly fulgt af ufoer 

Den 31. december 1986 afslørede en 
pilot detaljer omkring en ufo¬ 
observation, som fandt sted den 17. 
november, da han var kaptajn på et 
Boeing 747 fragtfly på vej fra Island 
til Anchorage i Alaska. Han fik på en 
strækning af 650 km selskab af tre 
ufoer, hvoraf det ene var dobbelt så 
stort som et hangarskib. 



Pilotens oplysninger er indirekte 
bekræftet af det amerikanske 
luftfartsdirektorat og det amerikanske 
forsvar, idet både flyveledelsens og 
flyvevåbnets radar så noget følge flyet. 
Piloten, den 47-årige Kejnu Terauchi 
med 29 års erfaring i luften, fortæller, 
at de tre luftfartøjer dukkede op, 
mens han i sit jumbo-fly fra det 
japanske luftfartselskab befandt sig i 


normal flyvehøjde over det arktiske 
landskab. Han betegner dem som små 
fartøjer og et moderskib. På et 
tidspunkt kunne han se lysene fra de 
to små rumskibe ganske tæt foran sit 
fly. 

Det mest forbløffende ved ufoerne var 
deres manøvredygtighed. De forsvandt 
ud af syne, dukkede pludselig op igen, 
ændrede hurtigt kurs og kunne standse 
pludseligt op i luften. Piloten kan ikke 
finde anden forklaring på fænomenet 
end at det stammer fra det ydre rum. 
Han siger, at hverken han eller den 
øvrige besætning var særligt bange, 
men på et tidspunkt bad de alligevel 
flyveledelsen på jorden om tilladelse til 
at foretage manøvrer, som kunne ryste 
forfølgerne af. De fik lov til at ændre 
højde og foretage en række sving, men 
objekterne blev ved at følge dem, 
hvilket også kunne ses på 
jordkontrollens radar. 

Rapporterne fra radarstationerne på 
jorden mener, at ufoerne var nær 
fragtflyet i 32 minutter, men 
besætningen mener, at der var tale om 
længere tid. Af jordradaren fremgik 
det, at objekterne kom ind på en 
afstand af otte km. 

Efter landingen blev besætningen 
afhørt indgående og undersøgt for 
eventuel beruselse eller 
medicinpåvirkning, men de var alle i 
fin form, og det amerikanske 
luftfartsdirektorat betegner dem som 
normale, professionelle og rationelt 
tænkende flyvere. □ 

Kilde: 

Politiken, 1. januar 1987. 

»Clear Intent« i Vesteuropa 

Bogen »Clear Intent« skrevet af 
Lawrence Fawsett og Barry 
Greenwood er blevet forbigået i 
tavshed i Vesteuropa, på trods af at 
den siden udgivelsen i 1984 er 
genoptrykt i USA i adskillige oplag og 
netop oversat til japansk. 


Det er redaktør Gordon Greighton, 
der undrer sig i december-1986 
nummeret af Flying Saucer Review 
(FSR). »Clear Intent«, som omhandler 
de frigivne ufo-dokumenter i USA, er 
ikke engang blevet omtalt i Frankrig, 
der ellers har ry for at være et 
ufologisk aktivt land. Den eneste 
omtale, Greighton har fundet, er i det 
italienske tidsskrift »Il Giornale Dei 
Misteri«. Lad mig i den forbindelse 
gøre opmærksom på, at bogen faktisk 
blev anmeldt af Ole Henningsen i 
UFO-NYT nr. 6, 1985 side 12-13! 
Greighton havde forventet, at bogen 
ville medføre et ufologisk stormløb 
mod alle landes regeringer. Dette 
stormløb er som sagt løbet ud i 
sandet, og så skal den skyldige findes. 
Og Greighton har løsningen — spioner 
fra Sovjet er på spil! Greighton 
skriver, at en navngiven engelsk 
boghandel ikke har bøger om Sovjets 
»væmmelige gerninger«, og at det nok 
er, fordi sovjetiske agenter har fjernet 
dem sammen med eksemplarer af 
»Clear intent«. Det samme er åbenbart 
sket i resten af Europa. Var der 
nogen, der hviskede noget om 
f orf ølgelsesvanvid? 

Russerne har såmænd nok læst bogen 
for længe siden og næppe fundet den 
100% overbevisende, for, som Ole 
Henningsen bl.a. skriver i sin 
anmeldelse, »...Disse kapitler af bogen 
virker ret diskutable og burde nok 
ikke have været medtaget. De 
medvirker ikke til at holde den saglige 
linie. Der er også visse informationer, 
der ikke kan stå for en nærmere 
prøvelse...« Bogen har dog alligevel 
kvaliteter og vil utvivlsomt blive en 
klassiker blandt ufo-bøgerne. Så køb 
den hellere, inden russerne har brændt 
dem allesammen. □ 

/kmh 

UFO Kongres 1987 

SUFOIs datakonsulent, Per Andersen, 
har trukket sig tilbage som Danmarks 
repræsentant i ICUR (International 
Committee on UFO Research). 
Danmarks nye repræsentant bliver 
Lars K. Lassen, SUFOIs 
Ef terf orskningsafdeling. 

ICUR har længe ligget i dvale, men 
ICURs formand, Bertil Kuhlemann vil 
forsøge at arrangere et møde den 9. 
juli 1987 i forbindelse med BUFORAs 
kongres i England den 10.-12. juli. 

/kmh 

APRO-leder død 

Jim Lorenzen døde den 28. august 
1986, 64 år gammel. 

Sammen med sin hustru, Coral, 
grundlagde han i 1952 Arial 
Phenomena Research Organisation, 
Inc. (APRO) med hjemsted i Tuscon, 

Arizona, der i dag er USAs ældste 
ufo-organisation. Allerede to år efter 
grundlæggelsen var flere 
videnskabsmænd tilknyttet APRO som 
konsulenter. Da Coral Lorenzen i 1962 
fik udgivet sin første bog »The Great 
Flying Saucer Hoax«, fik endnu flere 
videnskabsfolk øjnene op for emnet, 
og APRO voksede. Lige fra starten 
tog APRO kontaktberetningerne 
alvorligt, og sammen med det nu 
hedengangne NICAP gik APRO til 
angreb mod regeringens behandling af 
uf o-problematikken. 

I de senere år har APRO kun været en 
skygge af sig selv. Tidsskriftet »The 
APRO Bulletin« udkommer mere og 
mere uregelmæssigt, især efter at 
Coral, der redigerer bladet, er blevet 
syg, og indholdet er også blevet mere 
og mere tyndbenet. 

Jim Lorenzen har sammen med 
hustruen skrevet følgende bøger: 

Flying Saucer Occupants (1968); UFOs 
Over the Americas (1969); UFOs — 
The Whole Story (1969); Encounters 
with UFO Occupants (1976); 

Abducted! (1977). 

Med Jim Lorenzens død har den 
»gamle garde« mistet en af sine 
ivrigste forkæmpere for rumskibs¬ 
hypotesen. 

APROs fremtid synes uvis. Mange 
tidligere medlemmer er nu aktive i de 
to altdominerende organisationer 
MUFON (Mutual UFO NetWork) og 
CUFOS (Center for UFO Studies). Da 
NICAP i 1973 mistede sin 
nøgleperson, Donald Keyhoe, gik det 
hurtigt ned ad bakke, og NICAPs 
arkiver er i dag overtaget af CUFOS. 
Eftersom APRO er synonymt med 
ægteparret Lorenzen, er det 
sandsynligt, at APRO med Jim 
Lorenzens død og Corals sygdom vil 
få samme skæbne som NICAP. □ 

/kmh 

Karen M. Linneballe 

SUFOIs tidligere sekretariatsleder, 
Karen M. Linneballe, er efter længere 
tids sygdom død den 3. august 1986, 

66 år gammel. 

Karen Margrethe Linneballe indtrådte 



SUFOIs deltagelse ved den store ufo¬ 
udstilling EXPOVNI i Bruxelles i 1976 
forløb planmæssigt takket være hr. og 
fru Linneballe, der her ses under åb¬ 
ningstalen som nr. 2 og 3 fra højre. 

i SUFOIs repræsentantskab i marts 
1973, hvor hun var med til at oprette 
SUFOIs sekretariat, der i hendes 
hænder fik en stor PR-mæssig 
betydning for foreningen. Alle 
henvendelser til sekretariatet blev 
behandlet grundigt og 
samvittighedsfuldt, ligesom Karen M. 
Linneballe repræsenterede SUFOI ved 
udstillinger i udlandet. 

Efter godt 10 års flittigt virke trådte 
Karen M. Linneballe ud af 
repræsentantskabet i marts 1984 — og 
blev straks udnævnt til æresmedlem 
som tak for hendes uegennyttige 
arbejde i foreningen. 

Karen M. Linneballe har en stor del af 
æren for det gode samarbejde mellem 
SUFOI og den tyske organisation, 
CENAP. Allerede i 1975 blev de første 
kontakter knyttet, og CENAP 
udnævnte Karen M. Linneballe til 
organisationens første æresmedlem. 

□ 

/kmh 

Bognyt 

SUFOIs datakonsulent, Per Andersen, 
har udarbejdet »Bibliografi over dansk 
ufo-litteratur 1950-1985«. Her får man 
at vide, at der i Danmark findes 143 
udgivelser om ufoer. Mange af titlerne 
vil sikkert være nye for UFO-NYTs 
læsere, idet bibliografien også 
medtager småskrifter, der bærer præg 
af udgivelse, og som ikke kan lånes på 
biblioteket, men må fremskaffes på 
anden måde. Bibliografien er 
omfattende og vil være et godt 
værktøj for ufo-litteratur- 
interesserede. 

Bibliografien er på 49 sider, koster kr. 
46,00 og er udgivet af Andersen 
Bogservice. 


Englænderen Hilary Evans, der er 
kendt for mange gode bøger og 
artikler om ufoer, har fået udgivet 
bogen »Nye facts om ufoer« på 
Bogans Forlag. Evans har udvalgt 72 
af de mest typiske observationer (dog 
ingen danske) og klassificeret dem. 
Bogens »facts« er ikke nye, men ses i 
et nyt lys — og sættes ind i en ny 
sammenhæng. Dermed får læseren en 
nogenlunde struktureret og kritisk 
fremstilling af ufo-sagens mange 
aspekter. Evans går ikke i dybden, og 
det er heller ikke bogens formål. 

Bogen giver et alsidigt billede af det 
uensartede og utilregnelige ufo¬ 
fænomen og er bestemt 
anbef alelsesværdig. 

»Nye facts om ufoer« er på 128 sider 
og koster kr. 128,00. □ 

/kmh 



Projekt Dalarna 

Igennem flere år har UFO-SVERIGE 
modtaget mange ufo-rapporter fra 
Dalarna. Erfaringen har vist, at 
antallet hvert år topper i januar 
måned. 

Håkan Ekstrand oplyser, at man nu 
vil undersøge denne forøgede ufo¬ 
aktivitet. I januar 1987 vil man 
igennem to uger have 50-70 personer 
udstationeret i et område, der 
begrænses af byerne: Leksand, Falun, 
Såter, Fagersta, Smedjebacken og 
Nyhammar. 

Der skal oprettes fem visuelle 
observationsposter med fotoudstyr og 
en instrument-station med bl.a. radar¬ 
udstyr og magnetometer. Den lokale 
befolkning kan indtelefonere 
observationer til en tredie station, hvor 
flere personer i bil vil være klar til at 
rykke ud. 

Projekt Dalarna minder om det norsk¬ 
svenske Projekt Hessdalen. De to 
projekter får da også økonomisk støtte 
fra samme fond. 

UFO-NYTs læsere vil blive holdt 
løbende underrettet om projektets 
videre forløb. □ 

Kilde: 

UFO Aktuelt, nr. 4, 1986. /kmh 

UFO-RAPPORT 

DANMARK 


SER De et UFO 
kontakt 

SUFOIs Alarmcentral 

06 - 54 21 21 


HAR De set et UFO 
kontakt Deres lokale 
områdeleder 
se side 3 



Oversigt over observationer modtaget i 
perioden 1. nov. til 31. dec. 1986 


Hver stjerne på kortet viser, hvor 
observatøren befandt sig under 
observationen, og ikke nødvendigvis 
hvor ufo-fænomenet befandt sig. 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(postnr. og bynavn) 

Antal 

obs. 

Farver 

Evt. 

identifi¬ 

kation 

aug./sept. 

1986 

20.40 DST 

18 min. 

4100 Ringsted 

2 

rød 


10-09-86 

19.01 DST 

10 min. 

Mellem 4300 Hol¬ 
bæk og 4000 
Roskilde 

1 

blå/rød/hvid 


04-11-86 

07.30 DNT 

1-2 min. 

8000 Århus C 

1 

hvid 


09-11-86 

21-tiden DNT 

3 sek. 

9440 Åbybro 

2 

hvid 


13-12-86 

18.00 DNT 


8240 Risskov 

1 

rød 



Se listen for yderligere oplysninger. 


November • December 1986 

Der er i perioden registreret 5 henvendelser 
til SUFOI om observationer, lidt færre end 
normalt f or årstiden, hvor vi of te har perio¬ 
der med klart vejr. Her skal blot én af hen¬ 
vendelserne omtales nærmere: 

9. november 1986 

Ved 21-tiden var en officér sammen med 
sin bror i nærheden af 9440 Åbybro, da de 
så 5-6 hvide lys, af styrke som stjerner, der 
bevægede sig i en V-formation fra sydøst 
mod vest, lavt på himlen. Formationen fløj 
med »spidsen« forrest, og den fyldte mere 
end fuldmånen på den klare himmel. Hele 
observationen varede få sekunder. Yderli¬ 
gere detaljer kendes ikke i skrivende stund. 

En optælling giver i alt 87 registrerede 
henvendelser \ hele 1986. Det er en nedgang 
på 49 i forhold til 1985, men da vi ofte regi¬ 
strerer et fænomen flere gange - fordi vi får 
henvendelser fra uafhængige vidner til sam¬ 
me fænomen - ses det, at tallene ikke skal 
forveksles med antal observerede fænome¬ 
ner. Og faktisk var der i 1985 registreret 66 
henvendelser om ét og samme fænomen, og 
sådan en »masse-observation« har vi ikke 
registreret på dén måde i 1986. □ 

/tb 


Ser du et UFO, 
ring straks til 
06 54 21 21 


To røde firkanter set af vågen 
vagtpost 

Mandag, den 20. oktober 1985. En mørk 
efterårsnat går en ung nattevagt en runde 
omkring Fredensborg Slot. Det er tørvejr 
og klart, med let vind. 

Ved 02.30-tiden går vagten ved havetrap¬ 
pen mod nord, som vender ud mod en lang 
allé. Han ser mod enden af alleén, hvor 


der ligger en sø, ca. 350 meter borte. Hans 
blik fanger to røde, firkantede lys i luften 
lavt over horisonten. 

De to røde firkanter står stille i luften og 
»vibrerer« en smule. Lyset er af styrke som 
billygter (røde baglygter), og konstant un¬ 
der hele observationen. 

Vagten holder øje med de røde firkanter, 
og på et tidspunkt kaster han et blik på sit 
ur. Han konstaterer, at der er gået 7 Vi mi¬ 
nut siden han fik øje på fænomenet. Han 
ser op igen - og nu er lysene forsvundet! 

Først fem måneder senere fik SUFOI be¬ 
sked om hændelsen, men vagten udfyldte et 
komplet rapportskema. På det tidspunkt 
gjorde han opmærksom på, at han ikke 
udelukkede, at de firkantede røde lys kun¬ 
ne have været baglygterne på en bil. 

SUFOIs undersøgelser viste, at en bil 
skulle have befundet sig på én af to veje 
nord for slotsparken. Den ene vej ligger ca. 
725 meter fra observationsstedet, 12-13 me¬ 
ter højere, mens den anden vej ligger 875 
meter borte og 17-18 meter højere. Fortsæt¬ 
ter man 1.650 meter i samme retning nås 
bredden af Esrum Sø. 

Beregninger viser, at hvis vagten så lyse¬ 
ne blot ti grader over horisonten, skulle en 
evt. bil befinde sig i en højde af 110 meter 
over den første vej, 130 meter over den næ¬ 
ste vej og 250 meter over Esrum Sø(!). Fak¬ 
tisk bedømte vagten de røde firkanter til at 
være 15 grader over horisonten, og hvis dét 
holder stik, kan 'billygter eller lanterner i 
skibsmaster udelukkes som forklaring. 

Det er ikke fastslået, hvor sikker vagtens 
bedømmelse af højden er, men på det fore¬ 
liggende grundlag kan vi ikke give en til¬ 
fredsstillende forklaring på fænomenet. 
Har nogle af læserne været ude for lignende 
oplevelser, eller et bud på en forklaring, 
hører vi gerne herom. □ 


UFO LANDING 

Et frigivet dokument fra det ameri¬ 
kanske flyvevåbens arkiver afslører, at 
et UFO landede den 9. august 1980 i et 
afspærret område ved Kirtland flyve¬ 
basen i USA. 

UFO LANDING går tæt på den 
fantastiske historie. 

UFO LANDING er på 60 sider i A5- 
format og offset-trykt. 

KUN kr. 40,- 

Bogen bestilles ved at indbetale kr. 40,- 
+ kr. 12,-(ekspedition/porto) på 
giro 9 11 77 25, SUFOI, Postboks 6, 
2820 Gentofte. 

Mærk modtagerdelen »UFO LANDING«. 


Har du hørt om spøgelsesraketterne 
fra 1946? 

Skaf dig overblik, læs artikel¬ 
samlingen: 

Spøgelsesraketterne 

UFOer over Norden i 1946 

24 informationsmættede sider i A4 for¬ 
mat, offset-trykt og rigt illustreret. 

kun kr. 35,- 

En bog bade for nybegyndere og 
garvede ufo-interesserede! 

Bogen bestilles ved at indbetale kr. 35,- 
+ kr. 12,- (eksp./porto) på giro 
9 11 77 25, SUFOI, postboks 6, 

2820 Gentofte. 

Mærk modtagerdelen »Spøgelses¬ 
raketterne«. 


BORTFØRT 

Kender du Travis Walton-sagen? 
Travis Walton forsvandt for øjnene af 
sine arbejdskammerater efter at være 
blevet ramt af en lysstråle fra et UFO. 
Fem dage senere dukkede han op og 
fortalte en utrolig historie. 

Blev Travis virkelig bortført af et UFO? 

Læs om hele sagen i BORTFØRT. 
BORTFØRT er på 60 sider duplik/offset 
og illustreret. 

KUN kr. 40,- 

Bogen bestilles ved at indbetale kr.40,- 
+ kr. 12,- (ekspedition/porto) på 
giro 9 11 77 25, SUFOI, Postboks 6, 
2820 Gentofte. 

Mærk modtagerdelen »BORTFØRT«. 


HUSK 

SUFOIs 

STØTTEFOND 

Giro: 9 11 77 25 

I det følgende kaldes de to mænd på bil¬ 
ledet for A og B. »Sølvmanden« benævnes 


AFSLØRING 

SØLVMANDEN - 
den retoucherede 
virkelighed? 

Af Ole Hetiningseti. 


I forbindelse med artiklerne om den lille sølvmand har en af 
UFO-NYTs læsere sendt os sin helt specielle og interessante 
løsning på sagen. 


I flere artikler i UFO-Nyt har vi beskæftiget 
os med billedet af »den lille sølvmand«, der 
i visse publikationer er omtalt som »taller¬ 
kenbesætningsmedlem fra et UFO nedstyr¬ 
tet i nærheden af Mexico City«. Billedtek¬ 
sten fortæller ofte videre, »at ligene var 
sendt til nærmere undersøgelser i Tyskland.« 


— Det blev sgu godt ... 

Bedre end det med »sølvmanden «... 

— Men, tænk hvis nogen havde fundet 
det... 

— Med venlig hilsen fra en der ikke 
forstår et kvidder af, hvordan nogen ka* 
være i tvivl... 


X. 

Perspektivet 

1. Hvis man øger billedet, så A og B’s fod¬ 
stilling kan indtegnes (med skyldig hensyn¬ 
tagen til f.eks. frakkelængde), så svæver X i 
luften! 

2. X befinder sig »parallelt« med A og B, 
d.v.s. på deres plan — men mangler på bil¬ 
ledet ca. 25 cm i at nå jorden! 

3. Men X står på noget! Ellers ville X ha¬ 
ve en mere strakt vrist! 



Situationen 

1. Billedet viser en gruppe gående menne¬ 
sker — men X er stående! 

2. A og B har en armfunktion, der beret¬ 
ter, at de holder i noget stift og vandret. (Se 
*)• 


En af vore læsere, reklametegner Claus 
Westh-Henrichsen, Taarbæk, reagerede 
prompte, da UFO-Nyt nr. 2/86 var på ga¬ 
den, og redaktionen modtog følgende: 

— Jeg er tegner, retouchør, m.m. — fik 5 
min. tilovers... 

— og ku* ikke la* vær*... 

— Jeg kender situationen... Agurketid på 
bladet. — Ingen nyheder, ingen 
epokegørende skud... 

— Retouchøren sidder og keder sig — 
klør sig i øret med sin pensel... 

— På arkivskabet ligger et par 18x24 
udskud... 

Et med familie og barnevogn i parken, et 
med en jonglør-gruppe fra en manege... 

— Den ene i gruppen ser skæg ud, som 
han står der — ude af focus — og 
modtager hyldesten — /' sit avancerede 
kostume... 

— Klippe - klippe... 

— Ud med barnevogn - ind med 
jonglør... 

— Sprøjte - sprøjte... 

— en helt ny situation er skabt... 

Efter fyraften ligger »arbejdet« og 
flyder... Billedredaktøren kommer forbi 
og smiler skævt... — hva* fa*n — det ku* 
da være go* li*r... 

— Og så kø *r balladen...! 

Jeg prøvede det selv — på POLITIKEN — 
i 1959... 

— Min første manipulation... 

Via et portræt og et billede fra en Gosta 
Sch wark sæbe-annonce... 

KLÆDTE JEG HELLE VIRKNER A *..! 


Ved nøjere at studere det offentliggjorte fo¬ 
to af »sølvmanden« er vor læser kommet 
frem til flere interessante og plausible kon¬ 
klusioner. 


3. Håndfladernes stilling — og armenes 
bøjning viser, at de trækker/skubber. 

4. Sådan ville B’s handske se ud (i 90%) 
ifald han holdt noget levende... 

5. Ydermere er det ulogisk, at A og B’s 
»håndhøjde« skulle være så identisk — 
ifald de holdt noget levende! 

6. At alle tre (A, B og X) har bøjede ar¬ 
me, er en unaturlig funktion. Hvis X kan 
gå af sig selv (hvilket man formoder), skal 
A og B have »afslappede« arme... 

7. Hvor er de tusinder af nysgerrige, der 
mangler på billedet? Hvordan er situatio¬ 
nen havnet så langt fra bebyggelse? 

Belysning 

1. Det er solskin — ingen tvivl om det. Der 
er »slagskygge« i ansigter og på de sandfar¬ 
vede trenchcoats. 

2. Men jorden/planet under X er »sof- 
tet« (retouchøren har ikke helt kunnet gøre 
rede for skyggeforhold her) — men der har 
været noget større — før! 

3. Uanset, hvor meget sølvfarvet X er (og 
dermed egen opspejling), vil der på bagsi¬ 
den af f .eks. lårene være slagskygge, lig den 
der er under armhulerne (og ribbenene — 
gu’hjælpeme’) Kunstlys? Scenekant? Lige¬ 
ledes vil X kaste sin egen skygge omkring 
benene, hvor »han» er udelukket for at 
skygges af A. 

Løsning? 

Sådan tager vor læser Claus Westh- 
Henrichsens løsning sig ud. 

En hyggelig tur i Berlins forårssol — 
foreviget og sammenkopieret til en hel ver¬ 
dens undren. 

De to damers ansigtsudtryk har intet med 
situationen at gøre. De er midt i en fødeva¬ 
repriser — hyggesnak... Nok så alvorligt i 
1949. 

Alt imens gutterne trækker barnevognen, 
der dengang havde høje, brede håndgreb! 

Men højden passer! Anatomisk! 

Den løsning, at der skulle være tale om et 
sammenkopieret og retoucheret billede, er 
helt i tråd med flere af de tidligere kom¬ 
mentarer til billedet. 

Vi siger tak til Claus Westh-Henrichsen 
for hans gennemtænkte og logiske barne¬ 
vognsløsning, der er et både utraditionelt 
og højst interessant bidrag i debatten om 
sølvmandens oprindelse. 


Sidste! 

Hans-Werner Peiniger fra den vesttyske 
UFO-organisation GEP, Gesellschaft zur 
Erforschung des UFO-Phånomens e.V. har 
meddelt SUFOl, at »sølvmanden« stammer 
fra en 1. aprilspøg i et tysk ugeblad fra først 
i halvtredserne. 

Billedet skulle efter opgivelserne være il¬ 
lustration til en beretning om et nødlandet 
fartøj fra det ydre rum. 

Forfattere til artiklen skulle angiveligt 
være de to herrer G. Fålscht og R. Logen. 
Med lidt tyskkendskab bliver disse to navne 
straks til de to tyske ord »gefålscht« og »er- 
logen«, eller på dansk »forfalsket« og »op¬ 



digtet«. Det ville svare til på dansk f.eks. at 
anvende navnet B. Drag! 

Det menes, at amerikanerne af sproglige 
årsager ikke umiddelbart er faldet over den¬ 
ne sproglige finesse, og har viderebragt bil¬ 
ledet via billedbureauer. 

Disse oplysninger har Hans-Werner Pei¬ 
niger på et tidspunkt modtaget fra den tidli¬ 
gere leder af UFO-organisationen 
MUFON-CES, Illo Brand, der mente at 
kunne huske artiklen uden dog at kunne 
give nærmere oplysninger om det nævnte 
ugeblad. 

Også den vesttyske UFO-organisation 
CENAP mener, at billedet stammer fra et 
ugeblad og ikke en avis, bl.a. på grund af 
billedkvaliteten. 

Der er altså kun én hage ved disse oplys¬ 
ninger. Det er nemlig aldrig lykkedes tyske 
UFO-organisationer at opspore det nævnte 
ugeblad. 

Men måske dukker baggrundshistorien 
op en skønne dag, serveret på et sølvfad. 

□ 


Udbred kendskabet til 
UFO-NYT 

Ring til SUFOIs sekretariat pa 
tlf. 02 24 17 02 efter kl. 18. 

Sa kan du gratis fa tilsendt pjecer 
m.m. til uddeling blandt venner og 
bekendte, eller til at lægge pa det 
lokale bibliotek. 


UDSALG 

KØB NU - SPAR 50% 


UFO-NYT årgang 

førpris 

NU 

1973 (nr. 3,4,5,6) 

30,00 

15,00 

1974 (nr. 3,4,5) 

30,00 

15,00 

1975 (nr. 3,4,5,6) 

35,00 

17,50 

1976 (nr. 2,3,4, 5, 6) 

45,00 

22,50 

1977 

45,00 

22,50 

1978 

45,00 

22,50 

1979 

50,00 

25,00 

1980 

75,00 

37,50 


Årgange bestilles ved at indbetale det 
pågældende beløb + kr. 12,- (ekspedi¬ 
tion/porto) pa giro 9 11 77 25, SUFOl, 
Postboks 6, 2820 Gentofte. 

Husk at skrive, hvilken årgang der 
betales for. 


Få et gavekort på 100 kr.! 

Fa en af dine bekendte til at tegne 
abonnement pa UFO-NYT 1987 
(kr. 137,-). Pa girokortets modtagerdel 
skrives: »tegnet af:« og dit navn og 
adresse. Sa snart vi modtager pengene 
pa giro 9 11 77 25, kommer der auto¬ 
matisk et gavekort til dig med posten. 

Gavekortet dækker køb af salgs¬ 
materialer fra SUFOl. Det er naturligvis 
en forudsætning, at du selv er 
abonnent i 1987. 


Læs i næste 
nummer af 
UFO-NYT: 

★ 

Danske 

rapporter 

★ 

Finsk nær¬ 
observation af 
uhyggelig grad 

★ 

Breve 

fra 

læserne 

★ 

Foto: Jacques Vainstain. 


UFO-FORSKNING 

Reg e r i n g sstø ttet 
ufo-forskning 

A f Ole Henningsen. 


Den franske regering er i dag den eneste, der officielt støtter 
ufo-forskningen i den vestlige verden. Det er nu 10 år siden 
man begyndte undersøgelserne i Frankrig. Hvor langt er man 
så kommet i dag? 


De meget store overskrifter var fremme i de 
største franske dagblade den 22. februar 
1974. 

Dagen i forvejen havde den kendte radio¬ 
reporter Jean-Claude Bourret over France- 
Inter haft et længere interview med den fra¬ 
nske forsvarsminister Robert Galley om 
ufo-fænomenerne. Formentlig første gang 
en forsvarsminister har givet et interview 
udelukkende om dette også for en politiker 
så kontroversielle emne. 

Forsvarsministeren fortalte, at emnet al¬ 
tid havde interesseret ham, og at man måtte være åben overfor ufo-fænomenerne. 




Den franske forsvarsminister Robert Galley interviewes af radioreporteren Jean-Claude 
Bourret. 



Observationer fra gendarmeri og 
luftfartsfolk 

Ministeren bekræftede videre, at der inden¬ 
for Forsvarsministeriet var etableret en af¬ 
deling, der siden 1954 havde samlet og stu¬ 
deret ufo-rapporter. Indtil 1970 var der 
indsamlet oplysninger i forbindelse med 
omkring 50 sager. 

En af de første sager i arkivet indeholder 
bl.a. personlige vidneudsagn fra løjtnant 
Jean Demery fra Luftvåbenbase 107 ved 
Villacoublay. Hans observation fandt sted 
den 20. november 1953. Adskillige andre 
observationsberetninger i arkivet stammer 
fra gendarmeri, piloter og ledende folk fra 
forskellige luftfartsinstitutioner, fortalte 
forsvarsminister Galley. 

Undervejs i interviewet blev det nævnt, 
at rapporter siden 1970 blev sendt videre til 
undersøgelse hos Frankrigs Rum Studie 
Center. 

Chef for rumcenter undersøger 
ufo-rapporter 

I 1974 afsluttede Dr. Claude Poher en 4- 
årig undersøgelse af 1.000 såkaldt seriøse 
ufo-rapporter. Af dette antal stammede 
200 fra fransk område. 

Dr. Claude Poher var på daværende tid¬ 
spunkt chef for Frankrigs Rum Studie Cen¬ 
ter’s raketafdeling i Toulouse. 

De computerbehandlede data gav følgen¬ 
de konklusioner: 

Fænomenet findes over hele verden, og 
observationerne er afhængig af, hvor over¬ 
skyet det er, samt befolkningstætheden. 



Dr. Claude Poher. 


Videnskabeligt uddannede 
observatører ønsker anonymitet 

I 70% af tilfældene var der mindst 2 perso¬ 
ner som vidner, nogle gange en hel landsby. 
Der var flere voksne end børn, der rappor¬ 
terede at have set ufoer. Vidnerne var rent 
jobmæssigt spredt over et meget stort om¬ 
råde. 

Dr. Poher understregede, at hvis det er 
videnskabsmænd, der er vidner til ufo-til¬ 
dragelser, foretrækker de at være anony- 

Foto: CNES. 



Det franske Center for Rum Studier, CNES, i Toulouse i Frankrig, hvor UFO-undersøgelses- 
projektet GEPAN har til huse. 


me, når de rapporterer videre om deres op¬ 
levelse. 

Omkring 70% af vidnerne rapporterede 
at have set UFO’er på mindre end 1 km’s 
afstand. 80% berettede om runde objekter. 
De resterende 20% af observatørerne rap¬ 
porterede om aflange objekter. 

Flest observationer om natten 

Farven var overvejende rød-orange, når 
UFO-fænomenerne blev observeret om nat¬ 


ten, og metallisk, når der var tale om dagslys¬ 
observationer. 70% af observationerne var 
dog gjort ved nattetid. 

De runde eller cirkulære ufoer blev gen¬ 
nemgående bedømt til at være mellem 10 og 
30 m i diameter, og for det meste var fæno¬ 
menerne lydløse. De eneste mennesker, der 
havde rapporteret om nogen støj i forbin¬ 
delse med ufo-fænomenerne, havde iflg. 
beretningerne været mindre end 150 m fra 
objekterne. 


10% af UFO’erne blev set, mens de stod 
stille, 20% af dem bevægede sig langsomt 
væk. Halvdelen bevægede sig hurtigt, og 
resten bevægede sig med meget stor hastig¬ 
hed. 

I halvdelen af tilfældene bevægede ob¬ 
jekterne sig på usædvanlig måde, meget 
forskellig fra de bevægelser kendte objekter 
kunne eller ville foretage. 1 20% af tilfælde¬ 
ne blev der rapporteret om landede ufoer. 

Dr. Claude Poher fandt, at der var sam¬ 
menhæng og fornuft i rapporterne, uanset 
hvilken nationalitet eller uddannelse, ob¬ 
servatøren havde. 

Dannelsen af Gepan 

Hos politikere, befolkning og visse myn¬ 
digheder var der efterhånden et ønske om 
en seriøs forskning i ufo-problematikken. 

Den 1. maj 1977 dannedes så den offici¬ 
elle ufo-undersøgelsesgruppe G.E.P.A.N., 
der er en forkortelse for Groupe d’Etudes 
des Phénoménes Aérospatiaux non Identi- 
fiés. 

GEPAN er en afdeling af Det nationale 
Center for Rumstudier — CNES i Toulou¬ 
se. CNES svarer i Frankrig nogenlunde til 
den amerikanske rumadministration NA¬ 
SA. 

Ikke helt uventet blev den første chef for 
GEPAN Dr. Claude Poher, der tidligere 
havde gjort sig bemærket ved sine seriøse 
private ufo-studier. 


Videnskabelige ressourcer 

Bemandingen af undersøgelsesprojektet 
var fra starten på to heltidsmedarbejdere — 
lederen og hans sekretær. 

Derudover havde nogle snese medarbej¬ 
dere fra andre CNES-afdelinger tilbudt de¬ 
res arbejdskraft i en mindre del af deres ar¬ 
bejdstid. 

Yderligere var der udpeget et videnskabe¬ 
ligt råd bestående af top-videnskabsmænd, 
som skulle overvåge og rådgive GEPAN i 
de forskellige aktiviteter. 

Det videnskabelige råd var bl.a. sam¬ 
mensat af medarbejdere fra Meteorologisk 
Institut, Lyons Astronomiske Observatori¬ 
um, Det socialpsykologiske Laboratorium 
ved Paris’ Universitet, Polyteknisk Lære¬ 
anstalts afdeling for teoretisk fysik, samt 
afdelingen for fysisk meteorologi ved 
Clermont-Ferrand Universitetet. 

Der var derfor en meget stor grad af vi¬ 
denskabelig ekspertise knyttet til GEPAN. 


Gendarmeriets rolle 

Allerede i 1975 var det nationale franske ge¬ 
ndarmeri blevet involveret i undersøgelse af 
ufo-observationer. 

Dette arbejde skulle fortsætte, og enhver 
observation, der var blevet kendt af gen¬ 
darmeriet, skulle straks meldes videre til det 
nydannede GEPAN. 

Der blev derfor udarbejdet et informati- 

onsmateriale, der blev udsendt til samtlige 
gendarmeri-stationer. 1 dette materiale gav 
GEPAN retningslinier for, hvorledes man 
lokalt bedst kunne gribe sagerne an. 

Dette samarbejde gav GEPAN oplysnin¬ 
ger om ufo-observationer på et meget tid¬ 
ligt tidspunkt med mulighed for at gå ind i 
spændende sager og foretage de nødvendi¬ 
ge videnskabelige undersøgelser. 

Tidlige undersøgelser 

En stor del af 1977 arbejdede GEPAN med 
at kontrollere Dr. Claude Poher’s tidligere 
statistiske undersøgelser af ufo¬ 
fænomenerne. 

Derudover modtog GEPAN frem til star¬ 
ten af 1978 meddelelse om 354 ufo¬ 
tildragelser via Gendarmeriet. 

Af disse observationer blev 25% svaren¬ 
de til 89 observationer umiddelbart beteg¬ 
net som uidentificerede af GEPAN. 

Af disse observationer drejede 42% eller 
næsten halvdelen sig om såkaldte nattelys. 
4% var dagslysskiver og 1 af tilfældene var 
en radarobservation. 

Nærobservation af 1., 2. og 3. grad var 
der tale om i henholdsvis 21%, 28% og 4% 
af tilfældene. 

Hemmelig rapport 

Fra starten var der satset på arbejde inden¬ 
for 3 specialgrupper, nemlig en slags alarm¬ 
sektion til hurtig udrykning, en gruppe der 
skulle beskæftige sig med fysiske spor, samt 
en gruppe der specielt skulle arbejde med 
radar-alarmer. Der blev dog ikke megen 
brug for disse specialgrupper i 1978. 

1 stedet koncentrerede man størstedelen 
af arbejdet om 11 ufo-tildragelser af høj 
troværdighed og ejendommelighed. 

Dette undersøgelsesarbejde blev i juni 
1978 præsenteret for det videnskabelige 
råd, der havde til opgave at overvåge GE¬ 
PAN’s arbejde. Undersøgelsen forelå i 
form af en rapport i 5 bind på ialt 500 sider. 

Vi blev i SUFOl opmærksom på denne 
rapport via informationsmateriale modta¬ 
get fra den danske repræsentation ved FN- 
hovedkvarteret i New York i forbindelse 
med en høring om ufoer i 1978 i FN’s Spe¬ 
cial Political Committee. 

1 vort forsøg på at fremskaffe en kopi af 
GEPAN’s rapport kontaktede vi Den dan¬ 
ske Ambassade i Paris i januar 1979. Am¬ 
bassaden rettede henvendelse til GEPAN, 
men modtog det ikke uventede svar, at den¬ 
ne rapport var at betragte som et internt ar¬ 
bejdsdokument, som ikke kunne udleveres. 

Rapportens indhold 

Selve rapporten var altså hemmelig, men 
visse dele af indholdet blev dog omtalt i det 
informationsmateriale, SUFOl havde mod¬ 
taget fra FN. 

I 3 af rapportens 5 bind helligede man sig 
udelukkende analyser af 11 ufo-tildragel¬ 
ser. Den ældste af disse observationer var 
fra 1966 og den nyeste var fra 1978. 

Kun en af observationerne havde en na¬ 
turlig forklaring. 1 de resterende 10 tilfælde 



Det nationale Gendarmeri i Frankrig videre¬ 
sender oplysninger om UFO-observationer 
til GEPAN. 

Eksempel på rapportmateriale fremsendt af 
Gendarmeriet til GEPAN til yderligere un¬ 
dersøgelse. 


var afstanden mellem observatørerne og 
objekterne mindre end 250 m. 1 to af tildra¬ 
gelserne var der blevet iagttaget humanoi- 
der. 

Undersøgelser og analyser af de enkelte 
tilfælde blev udført af et forskerteam på 4 
personer, hvoraf den ene var psykolog, der 
særskilt foretog en psykologisk undersøgel¬ 
se af vidneudsagnene. 

I de nævnte 10 tilfælde var konklusio¬ 
nen, at observatørerne havde iagttaget et 
materielt fænomen, der ikke kunne forkla¬ 
res som værende et kendt naturligt fæno¬ 
men eller menneskeskabt objekt. 

En af hovedkonklusionerne i rappor¬ 
ten var ligeledes, »at der bag ved det totale 
fænomen er en flyvende maskine , hvis 
fremdrift er ukendt for os«. 

Den originale rapport, som er på fransk, 
er kun fremstillet i 140 kopier i alt. 


Udover adskillige franske ufo-interesse¬ 
rede deltog i mødet en række af de viden- 
skabsmænd, der normalt var tilknyttet ar¬ 
bejdet indenfor GEPAN. 

Dr. Claude Poher ledede det 7 timer lan¬ 
ge møde, hvor man detaljeret redegjorde 
for GEPAN’s virksomhed. 

Selve mødet var tilsyneladende ikke 
tænkt som en direkte invitation til samar¬ 
bejde mellem de private ufo-organisationer 
og GEPAN, og mødets forløb blev da også 
senere skarpt kritiseret af nogle af mødedel¬ 
tagerne, bl.a. den franske forsker dr. Jean 
F. Gilles. 

På grund af de trods alt begrænsede res¬ 
sourcer og den manglende interesse for 
samarbejde med de private organisationer, 
parret med en bureaukratisk rapportgang, 
betegnede han GEPAN’s virke som et stats¬ 
støttet reklamebureau, som han ikke levne¬ 
de mange chancer for at kunne indfri de 
forventninger, som han med mange andre 
måtte stille til dette statsstøttede 
forskningsprojekt. 


Ny leder af GEPAN 

1 slutningen af 1978 trak dr. Claude Poher 
sig tilbage som leder af GEPAN, og i hans 
sted udnævntes den da 31-årige dr. Alain 
Esterle til posten. 

Snart efter begyndte GEPAN udgivelsen 
af en række publikationer, bl.a. for at ef¬ 
terkomme ønsket om informationer om 
projektet. 

Der blev udsendt ialt 4 publikationer i se¬ 
rien »Notes d’lnformation«. Nr. 1 var et 
statistisk arbejde om sovjetiske ufo-ob¬ 
servationer, og nr. 2, 3 og 4 beskrev de un¬ 
dersøgelsesprojekter, der gennem årene har 
været i gang i USA. 

I serien »Notes Techniques« er der indtil 
nu udgivet ialt 18 publikationer hvis ind¬ 
hold er meget varieret, men drejer sig om 
selve undersøgelsesarbejdet indenfor GE¬ 
PAN. 

Nogle af disse publikationer beskriver og 
diskuterer videnskabelige metoder, der evt. 
med udbytte kan anvendes i et forsknings¬ 
arbejde omkring et så kontroversielt emne 
som ufoer. 

I flere andre af publikationerne beskrives 
meget detaljeret de enkeltundersøgelser, 
GEPAN har været involveret i. 

Bl.a. beskrives i »Note Technique« No. 
16 (Enquete 81/01 Analyse d’Une Trace) 
den mest omfattende undersøgelse, der blev 
foretaget i forbindelse med en formodet 
UFO-landing i 1981 i Sydfrankrig ikke 
langt fra Nice. Dette interessante tilfælde er 
detaljeret beskrevet i UFO-Nyt nr. 1 og 2, 
1985. 

Den seneste publikation i rækken var nr. 
18, der udkom i marts 1983. 


Møde med ufo-organisationer 

Den 12. september 1978 indkaldte GEPAN 
private franske ufo-grupper til et møde i 
Det nationale Center for Rumstudier, 
CNES, i Toulouse. 


Politik i sagen? 

1 midten af 1983 forlod dr. Alain Esterle 
jobbet som chef for GEPAN. Som hans ef¬ 
terfølger udnævntes Jean Jacques Velasco, 
der også fik ny sekretær. Disse to menne- 

Dr. Ala in Esterle. 

sker udgør tilsyneladende nu hele staben. 

Selve GEPAN blev lagt ind under en an¬ 
den afdeling af Det franske Rumstudie 
Center under navnet ESO/SCIENCE/GE- 
PAN, ledet af forskeren Caroff. De øvrige 
medlemmer af det gamle GEPAN-team 
blev forflyttet til andre afdelinger indenfor 
rumcentret. 

Der var en del spekulationer over, hvor¬ 
for disse ændringer fandt sted. Den mest 
nærliggende årsag var sandsynligvis at fin¬ 
de i regeringsskiftet i Frankrig. 

Tilsyneladende havde den tidligere fra¬ 
nske præsident Valery Giscard d’Estaing 
været personligt involveret i oprettelsen af 
GEPAN, som den nye regering fandt for 
bekostelig at opretholde efter de oprindeli¬ 
ge intentioner. At der skulle ligge politiske 
motiver bag projektets ændring, blev dog 
benægtet af den nye regering. 


Intelligent kontrol af ufoer 

Den franske astrofysiker Pierre Guerin har 
været kendt i ufo-kredse i en længere år¬ 
række. Han deltog også i GEPAN’s arbej¬ 
de. 

Det vakte derfor også en del opmærk¬ 
somhed, da han i en længere artikel i det 
engelske ufo-tidsskrift »Flying Saucer Revi- 
ew« i 1979 til sidst konkluderede, »at en in¬ 
telligens kontrollerer UFO ’erne. Og det er 
i hver tfa Id ikke vores!« 

Siden har man ikke hørt meget til Dr. 
Guerin på ufo-fronten, og han savnedes og¬ 
så i den store TV-udsendelse om UFO’er, 
som blev sendt i 1984. 

1 denne debatudsendelse medvirkede fle¬ 
re notabiliteter, herunder også GEPAN’s 
leder Velasco samt 6 ufo-observatører bl.a. 
piloter fra flyselskaberne Air France og Ali- 
talia. 


Sovjetunionen og Kina var inviteret til at 
deltage i TV-udsendelsen via satellitforbin¬ 
delse, men begge havde afslået. Det ameri¬ 
kanske Luftvåben ønskede heller ikke at 
komme med udtalelser om emnet. 


Nyt håb for ufo-forskningen? 

For bedre at kunne planlægge GEPAN’s 
fremtid søgte den franske statsminister i 
1985 råd hos mennesker, der var uafhængi¬ 
ge af franske politikere og videnskabs- 
mænd. 

Nu afdøde Dr. J. Allen Hynek og Dr. Ri¬ 
chard C. Niemtzow, USA, blev inviteret til 
at møde bl.a. franske regeringsrepræsentan¬ 
ter for at komme med råd om GEPAN’s 
fremtid. På grund af sin særlige interesse og 
viden om emnet blev også den kendte ufo¬ 
forsker dr. Jacques Vallée inviteret til at 
ledsage de to amerikanere. 

Den 23. juni 1985 mødtes de tre deltagere 
over en frokost med GEPAN’s tidligere le¬ 
der dr. Claude Poher, der stadig har en stor 
interesse i ufo-fænomenerne. 

Ufo-konference på rumcenter 

Mandag, den 24. juni afholdtes hos den 
franske rumfartsstyrelse, CNES, i Paris en 
konference, hvori deltog fra 20 til 30 em- 
bedsmænd og forskere. 

Både Hynek og Niemtzow holdt foredrag 
for forsamlingen. Hynek omtalte bl.a. sit 
computerbearbejdede ufo-katalog og slog 
fast, at han støttede GEPAN’s aktiviteter 
og indsats. Han anbefalede endvidere, at 
man lod GEPAN fortsætte sine aktiviteter. 

Hynek og Niemtzow tilbød samarbejde 
med amerikanske ufo-organisationer og 
opmuntrede til internationalt samarbejde 
om specielle ufo-tilfælde i de enkelte lande. 
Dr. Jacques Vallée, der deltog uofficielt og 
blev præsenteret som observatør, anbefale¬ 
de også GEPAN’s fortsatte beståen. 

Dr. Niemtzow, der taler flydende fransk 
og har studeret medicin i Frankrig, havde 
samtaler med topembedsmænd fra det fra¬ 
nske rumprogram. Hr. Lions, der er leder 
af det nationale rumcenter, mente, at GE¬ 
PAN skulle fortsætte på trods af de politi¬ 
ske og videnskabelige problemer. 

Generalinspektøren fra rumcentret, 
oberst Gruan, der også er sekretær for GE¬ 
PAN’s videnskabelige råd, gik også varmt 
ind for arbejdets fortsættelse. Oberst Gru¬ 
an er tidligere chef for den franske rumbase 
i Guyana. 

I mødet deltog en repræsentant for den 
franske statsminister som observatør. Det 
var hans opgave at aflægge rapport om 
mødets udfald til statsministeren. 


Adgang til arkiverne 

Dagen efter mødet i Paris blev gæsterne 
budt velkommen til et symposium-lignende 
heldagsmøde i den franske rumfartsstyrel¬ 
ses hovedkvarter i Toulouse, hvor centrets 

vicedirektør P. Bescond bød dem velkom¬ 
men. 

Dr. Jacques Vallée redegjorde i et fore¬ 
drag for en metode, hvorefter man via en 
telefonsamtale og besvarelse af nogle com¬ 
puterudvalgte spørgsmål har mulighed for 
at afgøre, om det kan betale sig at forske 
videre i en given sag. 

Alle tre gæster anbefalede fortsat, at GE- 
PAN skulle arbejde videre, da der ellers var 
risiko for, at den store mængde omhygge¬ 
ligt indsamlede materiale ville gå tabt. 

Under mødet havde de tre gæster lejlig¬ 
hed til at træffe den tidligere chef for GE- 
PAN, dr. Alain Esterle, der fortsat arbej¬ 
der ved det franske rumcenter. 

Den følgende dag havde dr. Hynek og 
dr. Niemtzow lejlighed til nærmere at gen¬ 
nemgå GEPAN’s ufo-arkiver og EDB-re 
gistre. De fandt dog i det indsamlede mate¬ 
riale intet bevis for, at der var set huma- 
noider, eller at noget ufo var styrtet ned. 

Oplysningerne om denne række mø¬ 
der i Frankrig stammer fra dr. Richard C. 
Niemtzow, der af den franske regering var 
inviteret som privatperson og læge. Han 
har i en længere årrække været tilsluttet 
den amerikanske ufo-organisation MU- 
FON som konsulent i strålingssager. Dr. 
Niemtzow er som læge ansat indenfor Det 
amerikanske Luftvåben som major, statio¬ 
neret på Andrews Air Force Base i Mary- 
land. Det ved med tilladelse fra Luftvåb¬ 
net, at han deltog i møderne i Frankrig, 
men han måtte dog ikke deltage i nogen 
form for pressekonferencer i forbindelse 
med besøget. 


GEPANs fortsatte beståen? 

Siden oplysningerne om disse højst interes¬ 
sante møder om GEPAN’s fremtid har vi 
intet hørt derfra. 

Med de mange positive udtalelser også 
fra højtstående franskmænd, skulle der væ¬ 
re gode chancer for, at der fortsat kan bestå 
et officielt statsstøttet forskningscenter for 
ufo-fænomener i Frankrig. 

Vi mener, at det er af værdi, at der findes 
et sådant ufo-forskningscenter, der måske 
selv med begrænsede midler kan forestå un¬ 
dersøgelser af ufo-observationer. 

1 de lande, hvor man foretager registre¬ 
ringer og undersøgelser af disse fænome¬ 
ner, foretages dette arbejde som oftest af 
landets luftvåben, hvilket ikke umiddelbart 
indbyder til internationalt samarbejde 
blandt videnskabsmænd om sagen. 

Såfremt GEPAN har held til at fortsætte 
sit arbejde, vil der altid bestå den mulighed, 
at f.eks. forskere i andre lande kan samar¬ 
bejde med og måske trække på GEPAN’s 
erfaringer. 

Spiren til et bedre internationalt samar¬ 
bejde kunne ligger her. 

Vi vil i SUFOl fortsat med mellemrum 
søge kontakt med GEPAN og viderebringe 
de mest interessante nyheder herom til vore 
læsere. □ 



Interesseret i 
UFO-litteratur? 

Bogmagasinet NYE TIDER 
indeholder bl.a. anmeldelser af 
og liste over UFO-litteratur. 
Engelsk UFO-litteratur findes 
der masser af på hylderne i 

Det 

UKENDTEs 

Boghandel 

Skindergade 19 
1159 Kbh. K. 
(01) 13 37 01 

Åben hverdag 11-17.30 
Lørdag 10-13 

Rekvirer NYE TIDER ved indbetaling 
af kr. 10,- på giro 6 73 79 00. 


Kildehenvisninger: 

Jean-Claude Bourret: La Nouvelle Vague des 
Soucoupes Volantes, Editions France-Empire, 
Paris, 1974. 

New Scientist, 28. marts 1974. 
Informationsmateriale modtaget fra Den danske 
FN-Mission, New York, 1978/79. 

Div. korrespondance med Den Kgl. Danske Am¬ 
bassade, Paris, 1979. 

Div. korrespondance med CNES og GEPAN, 
1979/84. 

Flying Saucer Review, Vol. 28, No. 5, 1983. 
OVNI Presence, Bulletin No. 27, 1983. 
INFORESPACE, Februar 1983. 

International UFO Reporter, jan./feb. 1985. 
MUFON UFO Journal, No. 208, August 1985. 

Oversættelse: 

Flemming Rasmussen, Kim Møller Hansen og 
Birgit Heinen. 


I oktober 1978 forsvandt den unge pilot 
Frederick Valentich sporløst med sit 
fly efter at have set et ufo. Læs om 
denne spændende sag i bogen: 

Piloter ser UFO’er 

78 sider i A5 format, offset-trykt og 
illustreret med forklarende kort og 
oversigter. 

Alt dette for KUN kr. 57,- 

I bogen kan du også læse om 12 andre 
ufo hændelser oplevet af australske 
piloter. 

Bogen bestilles ved at indbetale kr. 57,- 
+ kr. 12,* (ekspedition/porto) pa giro 
9 11 77 25, SUFOl, postboks 6, 

2820 Gentofte. 

Mærk modtagerdelen »Piloter ser 
UFOer«. 

En astronomitidskrift for amatorer och professionella 

utgiven av 

Svensk AmatorAstronomisk Forening 

Beståil gratis provexemplar från 

Jan Persson 

Skogsgatan 93 
582 57 Llnk6plng 

UFO-VISION 

Årbog for ufo-litteratur 1987 


Synes du, at ufo-bøger er spændende, irriterende eller bare interessante, så er UFO-VISION lige noget 
for dig. 

UFO-VISION bringer anmeldelser af ufo-litteratur, både dansk og udenlandsk. Dels helt nye bøger og dels 
ældre bøger, der af en eller anden grund fortjener en omtale. 

UFO-VISION bringer også længere artikler, som kan danne udgangspunkt for et videre selvstudium 
af et bestemt emne. 

1987-udgaven ligger klar nu, med bidrag fra bl.a.: 

Per Andersen, Ole Henningsen, Kim Møller Hansen, Anders Liljegren, Hilary Evans, John Keel, Gerald 
Mosbleck, Hans-Werner Peiniger, Dennjs Stacy og Robert Wanderer. 

UFO-VISION giver dig mange timers spændende læsning. Her er blot et lille udpluk af overskrifterne: 


• De flyvende tallerkeners indtog i Danmark 

• Ufologiens grænseområder 

• Kvægdrab og ufoer 

• Ufo-forskning i Sovjetunionen 

• Sådan finder du ufo-bøgerne 

• Folketro og ufoer 

• Ufoer og videnskaben 

• Små grønne mænd og krussedulle- 
bassen 

• Nye facts om ufoer 

• Friherrens udgydelser 

• Jordlys - en ny 
spændende teori 

UFO-VISION er i A4-format og på 60 sider i offset-tryk. 



KUN kr. 78,- 


UFO-VISION bestilles ved at indbetale kr. 78,- + kr. 12,- (ekspedition/porto) på giro 9 11 77 25, 
SUFOI, Postboks 6, 2820 Gentofte. — Mærk modtagerdelen »»UFO-VISION 1987«. 

Oplaget er stærkt begrænset, så bestil nu, hvis du vil sikre dig et eksemplar af 1987-udgaven! 



